Опа-укалар селда оқиб, ҳалок бўлди - EFFECT.UZ\nОпа-укалар селда оқиб, ҳалок бўлди\n. 21:49 | 01.05.2020\nЖиззах вилояти Зомин тумани, Ширин қишлоқ фуқаролар йиғинида истиқомат қилувчи опа-ука 2006 йил туғилган Т.Г. ва 2011 йил туғилган Т.Ф. лар сойдан сел келиши натижасида оқиб кетиб ҳалок бўлди. Бу ҳақда Жиззах вилояти ИИБ ахборот хизмати хабар бермоқда.\nТаъкидланишича, опа-ука озиқ-овқат дўконига чиққан ва қишлоқ ҳудудидан оқиб ўтувчи сойдан ўтаётган вақтда сел келиб оқизиб кетган. Т.Ф.нинг сой бўйида жасади топилган. Т.Г. ҳушсиз ҳолда туман тиббиёт бирлмашмасига келтирилган. Бироқ, кўрсатилган муолажага қармасдан ҳаётдан кўз юмган.\nЭслатиб ўтамиз, 1 май куни соат 05:55 да Сирдарё вилоятида жойлашган Сардоба сув омбори дамбасининг 6-пикет деворида сув чиқиши юзага келган. Натижада Сардоба тумани Қўрғонтепа аҳоли яшаш пунктига сув кирган. Бунда, асосан, сув экин майдонларига зарар етказганлиги маълум бўлди.\nВоқеа жойига дастлаб бош вазир Абдулла Арипов, сўнгра давлат раҳбари Шавкат Мирзиёев етиб боргани хабар берилди. Кейинчалик Сирдарёнинг сув остида қолган маҳаллалари аҳолиси Жиззахдаги мактаб ва коллежларга жойлаштирилаётгани, Сардоба сув омборидан сув чиқиши камайгани, кейинроқ сув чиқиши тўхтатилгани ҳақида хабар қилинган.\n3 майдан Аи-80 бензин нархи 500 сўмга арзонлашади\nTurkiyaning TIKA agentligi Oʻzbekistondagi tibbiyot xodimlariga tibbiy himoya anjomlarini hadya etdi


Самвел Бабаян бир умрга футболдан четлатилди » Sportolami.uz\nЎзбекистон миллий терма жамоаси собиқ бош мураббийи Самвел Бабаян Ўзбекистон футбол федерацияси ижроия қўмитаси бюросининг 15 январдаги 3-сонли қарорига мувофиқ футболга алоқадор ҳар қандай фаолият билан шуғулланишдан умрбод четлаштирилди. Бу ҳақда ташкилот расмий сайти хабар тарқатмоқда.\nСамвел Бабаян “Пахтакор” футбол клубида фаолият борган вақтида футболчиларнинг шартномаси билан боғлиқ ҳужжатларга ноқонуний ўзгартиришлар киритгани аниқланди. У жамоа тепасига янги раҳбарият келаётганидан хабар топгач, клуб билан битими 2018 йил сўнгига қадар бўлган футболчилар шартномасини 2017 йил қилиб ўзгартирган. Бундан кўзланган асосий мақсад — йил сўнгида эркин агентга айланадиган футболчиларни хорижий клубларга сотиб, моддий манфаат кўриш бўлган.\n» ЖЧ-2018 чипталари учун рекорд даражада аризалар тушди


Аджифлюкс суспензия – Meducate.uz – Дорилар ҳақида маълумотлар ўзбек тилида\nHome Йўриқномалар Аджифлюкс суспензия\nПрепаратнинг савдо номи: Аджифлюкс\nТаъсир этувчи моддалар (ХПН): алгелдрат + магний гидроксиди\n10 мл суспензияқуйидагиларни сақлайди:\nфаол моддалар: алюминий гидроксид – 350 мг , магний гидроксид – 400 мг;\nёрдамчи моддалар: натрий кармеллозаси, сорбитол, метилпарагидроксибензоати, пропилпарагидроксибензоати, натрий цитрати, 50% натрий гидроксиди эритмаси, натрий сахаринати, ментол, ялпиз барглари мойи, пропиленгликоль, хлорид кислотаси, тозаланган сув.\nТаърифи: оқ ёки деярли оқ рангли, бир хил консистенцияли, ялпиз ҳидли ва ширин таъмли суюқлик.\nФармакотерапевтик гуруҳи: антацид восита.\nАТХ коди: А02AD01\nАджифлюкс – юмшоқ ва давомли антацид таъсирга эга бўлган дори воситасидир. Препаратнинг таъсири фаол моддаларининг антацид, адсорбцияловчи, қопловчи ҳусусиятлари билан боғлиқ.\nАджифлюкс меъдада хлорид кислотаси ва пепсиннинг юқори секрециясини тез нейтраллайди, меъда ва ўникки бармоқ ичак шиллиқ қаватининг ҳимоя механизмларига ижобий таъсири туфайли, соғайиш жараёнига ёрдам беради.\nАджифлюкс препаратида сақланувчи алюминий ионлари қуйи эзофагеал сфинктерининг тонусини оширади, пепсин, ўт кислоталари ва лизолецитинни адсорбциялайди. Шу билан унинг рефлюкс патологиясини олдини олиш ва даволашдаги самарадорлиги тушунтирилади.\nАджифлюкснинг таъсир этувчи моддалари майда дисперланган бўлиб, бу уларнинг фаол юзасини оширади ва меъда ва ўникки бармоқ ичак шиллиқ қавати билан бевосита тўқнашуви эҳтимолини беради, меъда ичидагисининг эвакуациясини секинлаштиради ва унинг нейтраллаштирувчи самарасини узайтиради.\nПрепаратни мустақил ёки мажмуада қўллаш мумкин:\nмеъда ярасига боғлиқ бўлмаган диспепсия ва метеоризм;\nкўп газ ҳосил бўлиши натижасидаги дискомфортда.\nМаксимал суткалик доза, 12 ўлчов қошиқдан ошмаслиги керак.\nАджифлюксни суюлтирилмаган кўринишда қўллаш мақсадга мувофиқдир. У қабул қилинганидан кейин ярим соат давомида суюқликларни қабул қилиш тавсия этилмайди.\nАджифлюкс каптоприлнинг плазмадаги юқори концентрациясини ва унинг нисбий киришаолишлигини камайтиради. Каптоприлни препаратни қабул қилишдан камида икки соат олдин қўллаш керак.\nАджифлюкс, шунингдек кетоконазолнинг плазмадаги концентрациясини ҳам камайтиради.\nАджифлюксни хинолонлар билан бир вақтда қўллаш мумкин эмас.\nПрепаратни дигоксин ва пропонолни қабул қилишдан 2 соат олдин ёки кейин қўллаш керак, Аджифлюкс уларнинг биокиришаолишлигини камайтиради. Дори воситаси айниқса буйракларнинг фаолиятини бузилиши бўлган беморларда хинидиннинг чиқарилишини, хинидиннинг захарлилигини белгилари билан бузиши мумкин. Антацид ва салицитлатларни бир вақтда қабул қилиш салицилатларнинг зардобдаги даражасини ахамиятли камайишга олиб келади.\nЛевотироксин ва Аджифлюксни мажмуавий қабул қилишда гормонал таъсирнинг камайиши мумкин.\nАджифлюксни қўллашни бошлашдан олдин хавфли жараённи бўлишини истисно қилиш лозим.\nПрепарат буйраклар фаолиятини бузилишлари бўлган беморларда эҳтиёткорлик билан қўллаш лозим.\nБуйрак етишмовчилиги бўлган беморларни даволаш вақтида клиник белгиларини яранинг ўлчамларини, диареяни пайдо бўлишини, алюминий ва магнийнинг зардобидаги даражасини динамикада назорат қилиш керак.\nПрепаратни узоқ муддат қабул қилишда организмга фосфорни етарли миқдорда тушишни таъминлаш керак, чунки алюминий гидрооксиди фосфатлар билан боғланади ва уларнинг меъда-ичак йўлларидан сўрилишини камайтиради. Бундан ташқари, кальцийнинг сийдик билан чиқарилиши ошади, бу кальций-фосфат мувозанатини бузилиши ва остемаляция ривожланиши учун шароит яратилиши мумкин (белгилари – ҳолсизлик ва суяклардаги оғриқларга шикоятлар).\nҲомиладорлик ва эмизиш вақтида қўлланилиши: Аджифлюкс ҳомиладор аёлларга препаратда этил спирти сақланиши (бир дозада 0,113 г) туфайли, зарар келтириши мумкин.\nАджифлюксни ҳомиладор ва эмизикли аёлларда назоратли клиник текширишларини йўқлиги туфайли, фақат шифокор билан маслаҳатлашгандан кейин қабул қилиш керак.\nАджифлюкснинг қисман сўрилишга қарамай, юқори дозаларини давомли қўллаш гипермагнемиянинг ривожланишга олиб келиши мумкин (магнийнинг қондаги даражасини ошиши), бу тез толиқиш, юзни қизариши, озиб кетиш, мушакни заифлиги ва ҳулқни ноадекватлиги билан характерланади.\nШунингдек метаболик алкалознинг белгилари, кайфиятни ёки ақлий фаолликни ўзгариши, мушакларнинг увишиши ёки оғриқ, асабийлик ва тез толиқиш, нафасни секинлашиши, нохуш таъмни ҳис қилиш кузатилиши мумкин. дорини тез чиқариш бўйича чораларни дарҳол кўриш керак – меъдани ювиш, қусишни чақириш, фаоллаштирилган кўмирни буюриш керак.\nИчга қабул қилиш учун суспензия. 250 мл ёки 170 мл дан тўқ рангли биринчи очиш назоратли бураладиган алюмин қопқоқчали пластик флаконларда. 1 флакон қўллаш бўйича йўриқномаси билан картон қутига жойланган.\nОлдинги мақолаЛОЗАП ПЛЮС10.04.2018


Чоршанбадан –чоршанабагача: Ёнғинга йўл қўймайлик! » Учкудуқ туман ҳокимлиги расмий веб-сайти\nБош саҳифа / Туман ҳақида / Янгиликлар / Чоршанбадан –чоршанабагача: Ёнғинга йўл қўймайлик!\n25-09-2018, 17:05, admin\nҲар биримиз бу ҳаётда истеъмолчи эканмиз кунлик эҳтиёжимизга кўра ҳар куни дазмол, электр ва газ плиткалари ва бошқа электр иситиш мосламаларидан фойдаланамиз. Ана шундай пайтда хавфсизлик ва ёнғин хавфсизлиги қоида-талабларига риоя қилган ҳолда фийдаланишлари мақсадга мувофиқлигини унутмаслигимиз керак.\nШундай экан, юртимизда тинчлик ва осойишталикни таъминлаш, ёнғинлар содир бўлишини олдини олиш борасида бор куч имкониятларимизни ишга солишимиз керак. Шу сабабли ёнғинлар билан боғиқ ҳолатларнинг олдини олиш мақсадида 2017-йилнинг 23-май санасида қабул қилинган ПҚ-2992-сонли қарорга асосан ҳафтанинг ҳар чоршанба куни «Ёнғинлар профилактикаси куни» ўтказилиб келинмоқда.\nҚарорда таъкидланганидек, ушбу тадбирдан кўзланган мақсад иқтисодиёт тармоқлари ва ижтимоий соҳа объектлари, шунингдек, уй-жой фондини амалдаги ёнғин хавфсизлиги талабларига мувофиқ ҳолда сақлаш, ҳамда халқ хўжалиги корхона ва масканларини, ўта муҳим давлат аҳамиятига молик ёки ёнғин ва портлаш хавфи юқори бўлган объектларда, янги қурилаётган ва реконструкция қилинаётган объектларда ёнғин хавфсизлигини мустаҳкамлаш бўйича комплекс чора-тадбирларни амалга оширишдан иборатдир.\nКексаларимиз дуога қўл очганларида, албатта, «Ўт балосидан асрасин» деб холис ният қилишади. Бу бежис эмас, чунки ёнғин-тилсиз ёв. Унга эркинлик берилса ва ўз вақтида жиловланмаса, у инсонларнинг тану-жонига, уларнинг мол-мулкига кўплаб талофатлар етказиши, ҳатто бевақт ўлимига ҳам сабабчи бўлиши мумкин. Шу боис нафақат ёнғин хавфсизлиги хизмати ходимлари, балки барча фуқаролар бу борада масъулиятни чуқур ҳис этиб, амалдаги ёнғин хавфсизлиги қоидаларига қатъий амал қилишлари зарур. Ёнғинлар оқибатида етказилаётган талофатларни бартараф этгандан кўра, уларни олдини олган маъқул. Шу жумладан, ёнғинларнинг келиб чиқишига йўл қўймаслик ҳам катта аҳамият касб этади. Негаки, содир бўлиши мумкин бўлган ёнғинларнинг олдини олиш ҳам иқтисодий, ҳам маънавий жиҳатдан жамиятга салмоқли фойда, наф келтиради. Деярли ҳар куни, Республика миқёсида янгидан-янги ишлаб чиқариш, савдо-саноат тармоқлари, маъмурий-маданий объектлар, тураржой бинолари қурилиб фойдаланишга топширилмоқда. Албатта, уларни ёнғин офатидан асраш Давлат ёнғин хавфсизлиги хизмати ходимлари зиммасига катта масъулият юклайди. Бу борада амалга оширилаётган кенг кўламли тарғибот-ташвиқот, яъни профилактик ишлар ўзининг ижобий самарасини бермоқда.\nҲурматли Учқудуқликлар! Ёнғин хавфсизлигини таъминлаш хизмати мутасадди ходимлари Сизлардан корхоналарда ва аҳоли турар жойларида амалдаги ёнғин хавфсизлиги қоидаларига риоя этишингизни, ҳамда газ шунингдек электр мосламаларидан тўғри фойдаланишингизни сўрайди. Ёнғин хавфсизлиги қоидаларига риоя қилсангиз, давлат ва шахсий мулкингиз, ҳамда фуқаролар ҳаётини ёнғиндан сақлаб қолган бўласиз.\nҲамюртларимизни ҳафтанинг ҳар чоршанба куни «Ёнғинлар профилактикаси куни» тадбирига фаол иштирок этишга даъват этамиз.\nНКМК ДК ЁХБ ШКБ ЁХБ ЁН ва ПГуруҳи инспекторлари Беҳзод Раззоқов


ҚОРА ЗИРА ИНСОН ОРГАНИЗМИНИ МУСТАҲКАМЛАЙДИ\nЮрак ва қон томирлари билан боғлиқ касалликлар одамларнинг узоқ умр кўришига бевосита салбий таъсир қилади. Уларнинг пайдо бўлиш хавфини камайтириш ва узоқроқ умр кўриш учун олимлар зираворлардан фойдаланишни маслаҳат беришади.\nОлимлар қора зирани мунтазам истеъмол қилиш қон таркибидаги қанд даражасини нормаллаштиришга, ёмон холестерин ва инсулинга қарамликни камайтиришга ёрдам беради, деб ҳисоблайди. Ижобий самарага эришиш учун уч ой давомида ҳар куни икки грамм қора зира тановул қилиш кифоя.\nҚора зиранинг нафақат уруғлари, балки мойи ҳам ижобий таъсири билан ажралиб туради. У нафас олиш тизимининг ҳолатини яхшилаш, иммунитетни мустаҳкамлаш учун қабул қилинади. Шунингдек, бу мой терининг ҳолатини яхшилайди, хусусан, дерматологик касалликларга қарши қўлланилади.\nЗиравор умуман олганда одамларнинг соғлиғини яхшилайди, шунингдек, умр кўриш давомийлигини оширади.\nҚора зира — инсон организмини мустаҳкамлашнинг оддий ва имкони бўлган арзон усули. Уни маълум вақт давомида мунтазам истеъмол қилиш муҳим ва ижобий натижаси узоқ кутилмайди.


Наманган шаҳридаги “AZIYA KIMYO” МЧЖ иштирокчиcининг 2020 йил 15 октябрдаги 1-сонли қарорига кўра, жамият Устав фондининг миқдори 700 000 000 сўмдан миқдоридан камайтирилаётганлиги ва жамият Устав фондининг умумий миқдори 5 000 000 сўм этиб белгиланаётганлиги билдирилади.\nНаманган шаҳридаги «ZIYO TRANS 414» масъулияти чекланган жамияти (СТИР: 305728964) Устав фондининг миқдори 353 270 030.44 сўмдан 80 000 000 сўмга камайтирилиб, 273 270 030.44 сўм этиб белгиланганлиги билдирилади.\nНаманган туманидаги «JESCO JUICE» масъулияти чекланган жамияти (СТИР: 305993107) Устав фондининг миқдори 24 882 628 692.91 сўмдан 24 881 628 692.91 сўмга камайтирилиб, 1 000 000 сўм этиб белгиланганлиги билдирилади.\nНаманган туманидаги «RAVSHANBEK SHIFO SERVIS» масъулияти чекланган жамияти (СТИР: 302049086) Наманган шаҳридаги «VOSTOK FARM» масьулияти чекланган жамияти (СТИР 204754747) таркибига бирлаштириб юборилаётганлиги билдирилади.\n«RAVSHANBEK SHIFO SERVIS» масъулияти чекланган жамиятининг муҳр ва тамғаси йўқолганлигини билдирилади. Барча даъволар «VOSTOK FARM» масъулияти чекланган жамияти томонидан қабул қилинади.\nЎзбекистон Республикасида фаолият юритаётган қуйидаги номлари келтирилган «KOSONSOYGAZ SERVIS» МЧЖ (СТИР: 205761778), «MINGBULOQ METAN SERVIS» МЧЖ (СТИР: 301340178), «TARAQQIYOT KELAJAK SARI METAN» МЧЖ (СТИР: 301804381), «BO’LON METAN GAZ» МЧЖ (СТИР: 303157086), «QAYQI METAN GAZ» МЧЖ (СТИР: 301801900), «CHIMYON METANGAZ» МЧЖ (СТИР: 305460611), «JO’YDAM METAN GAZ» МЧЖ (СТИР: 304547794), «YAYPAN METAN GAZ» МЧЖ (СТИР: 302758329), «QO’QON METAN GAZ INVEST» МЧЖ (СТИР: 302324378), «NAMANGANGAZSUVQURILISH» МЧЖ (СТИР: 201344468), «VODIY-METAN-AVTOTRANS» (СТИР: 206972941) масъулияти чекланган жамиятлари Наманган шахридаги «NAMANGAN-ISTIQLOL BOG’I» масьулияти чекланган жамияти (СТИР: 304831940) таркибига бирлаштириб юборилаётганлиги билдирилади. Барча даъволар «NAMANGAN-ISTIQLOL BOG’I» МЧЖ томонидан қабул қилинади.\nНаманган шаҳридаги "INTENSE PROMIX" масъулияти чекланган жамияти (СТИР: 307692242) Наманган шаҳридаги "FORWARD-MAX" масъулияти чекланган жамияти (СТИР: 306803070) таркибига бирлаштириб юборилаётганлиги билдирилади.\nНаманган шаҳридаги "METAN GAZ STANDART OIL SERVIS" масъулияти чекланган жамияти (CТИР: 302335815) Устав фондининг миқдори 7 091 689 320 сўмдан 350 000 000 сўмга камайтирилиб, 6 741 689 320 сўм этиб белгиланганлиги билдирилади.\nНаманган шаҳридаги "NAMANGAN-MAKING TRADE" масъулияти чекланган жамияти (СТИР: 306641471) Устав фондининг миқдори 3632923000 сўмдан 2209314155 сўмга камайтирилиб, 1423608845 сўм этиб белгиланганлиги билдирилади.


“Мадад” — ҳуқуқий мадад кўрсатади – HURRIYAT\nПрезидентимиз Шавкат Мирзиёевнинг 2019 йил 9 январь куни “Жамиятда ҳуқуқий онг ва ҳуқуқий маданиятни юксалтириш тизимини тубдан такомиллаштириш тўғрисида”ги Фармони эълон қилинди. Ушбу фармон асосида ҳуқуқий онгни аҳоли ўртасида кенг тарғиб қилиш борасида тизимли ишлар амалга оширилиб келинмоқда. Жумладан, “Мадад” нодавлат нотижорат ташкилотининг Тошкент шаҳрида ҳуқуқий маслаҳат бюроси очилди.\n— Мақсадимиз, аҳолига ҳуқуқий масалалар бўйича бирламчи бепул юридик ёрдам кўрсатиб, халққа хизмат қилишдир. “Мадад” бюроси алоҳида бўлинма ҳисобланади ҳамда аҳолига беғараз ҳуқуқий маслаҳатлар ва тушунтиришлар кўрсатиш орқали уларнинг ҳуқуқий онги ва ҳуқуқий маданиятини юксалтиришга кўмаклашади, — дейди “Мадад” нодавлат нотижорат ташкилоти ижрочи директори Тўлқин Турсунов. — Ушбу талаблардан келиб чиқиб, мамлакатимиз аҳолисининг ҳуқуқий ахборотга бўлган эҳтиёжини таъминлаш ва бу борада Ўзбекистон Республикаси фуқаролари, чет эл фуқаролари ва фуқаролиги бўлмаган шахсларга бепул ҳуқуқий маслаҳат бериш тизимини йўлга қўйиш мақсадида Адлия вазирлиги ташаббуси билан «Advise.uz» ҳуқуқий ахборот тизими ҳам яратилди. Мазкур тизимни ишлаб чиқишда Буюк Британиянинг Ўзбекистондаги элчихонаси билан ҳамкорликда «Citizens Advise» тармоғи тажрибаларидан кенг фойдаланилди.\nАдлия вазирлиги томонидан «Advise.uz» ҳуқуқий ахборот порталини ташкил этишдан асосий мақсад ҳам жамиятда фуқароларнинг ҳуқуқий саводхонлиги даражасини юксалтириш ҳамда аҳолига бепул юридик ёрдам кўрсатиш тизимини янада такомиллаштиришдан иборат.\nБиз “Мадад” нодавлат нотижорат ташкилоти ижрочи директори Т.Турсуновга бир неча саволлар билан мурожаат қилдик.\n— “Мадад” ҳуқуқий ёрдам кўрсатиш бюроси фуқароларнинг мурожаатлари билан қандай тартибда ишлайди?\n— Фуқаролар ҳафтанинг беш иш куни давомида қабул қилинади. Қабулга келганларга реал вақт режимида ҳуқуқий маслаҳатлар ва тушунтиришлар берилади ҳамда электрон дастурга киритилади. Тегишли ҳужжат лойиҳаларини ёзма равишда тайёрлашга амалий ёрдам сўраган фуқароларга эса қонун ҳужжатларига мувофиқ ҳужжат намуналарини тўлдириш тартиби тушунтирилади.\n— Шу кунгача қанча мурожаатлар келиб тушди?\n— “Мадад” муассасаси “Advise.uz” портали билан бевосита ҳамкорликда ишлайди. Порталга 1000 дан ортиқ ҳуқуқий масалалар бўйича контентлар жойлаштирилди. 11 000 дан ортиқ ҳуқуқий саволлар онлайн, 2000 та ҳуқуқий саволлар оффлайн мулоқот орқали йўлланди. Жами 50 мингдан ошиқ фуқаролар хизматдан фойдаланди. Фойдаланиш мутлақо бепул бўлганлиги учун ижтимоий қатламнинг барча вакилларига қулай. Ижтимоий ҳимояга муҳтож аҳоли эндиликда адвокатга пул тўлаб, маслаҳат сўрамайди.\n— Юридик маслаҳат ва хизматлар юридик шахсларга ҳам кўрсатиладими?\n— Йўқ, портал фақат жисмоний шахсларга хизмат қилади.\n— Аҳолидан келаётган мурожаатлар таҳлил қилиб борилмоқдами?\n— Албатта. “Мадад” ишга туширилаётганда мақсад шундай бўлдики, фуқароларни бугунги кунда қандай масалалар кўпроқ ўйлантиряпти. Қайси ташкилотларга борганда қонунбузарлик ҳолатларига дуч келмоқда. Таҳлиллар шуни кўрсатмоқдаки, аксарият ҳолларда фуқаролар кундалик турмушда вужудга келадиган айрим бирламчи муаммоларни ҳал қилиш учун айнан қайси ташкилотга ёки мансабдор шахсга мурожаат қилишни билмай, баъзан оддий ижтимоий масалаларнинг ҳам ечимини тополмасдан, овора бўлмоқда.\nБундан ташқари, фуқароларга адвокатлик тузилмалари томонидан шартнома асосида кўрсатилаётган пуллик хизматлар ижтимоий жиҳатдан кам таъминланган аҳолининг реал даромадларига мос келмаслиги сабабли, уларнинг бепул юридик ёрдам олишга бўлган имкониятлари чекланиб қолганди.\nБир сўз билан айтганда, бугун кундалик ҳаётида юзага келган маълум бир ижтимоий муаммосини ҳал қилиш учун ишни нимадан бошлашни билмай турган фуқаро “Мадад”га мурожаат қилиши ва биринчи ҳуқуқий ёрдамни олиши мумкин.\nМаълумот ўрнида: «Citizens Advise» (Фуқаролик Кенгаши) — Буюк Британия давлати ҳудудида фаолият юритадиган 316 та мустақил хайрия ташкилотларидан иборат тармоқ бўлиб, бу тармоқ фуқароларга бепул ҳуқуқий маслаҳат бериш фаолияти билан шуғулланади. Тармоқ 1939 йилда ташкил этилган, унда етти минг нафар ходим ва йигирма икки мингдан ортиқ кўнгилли волонтерлар фаолият кўрсатади.\nМамлакатимиз аҳолисига, айниқса, жойларда ижтимоий ҳимояга муҳтож фуқароларга бирламчи бепул юридик ёрдам кўрсатиш мақсадида муассасанинг 14 та ҳудудда ҳозирча 28 та туман (шаҳар) ҳуқуқий маслаҳат бюролари ташкил этилди.\nШунингдек, келгусида аҳолининг ҳуқуқий муаммоларини жойларда ҳал қилиш мақсадида босқичма-босқич равишда ҳар бир туманда маслаҳат бюролари ташкил этилиши режалаштирилган.\nNext Марказий Осиёда ягона Ўқув симуляцион маркази очилди


19 май 2021, Тошкент вақти: 08:32\nЎзбекистон президенти Шавкат Мирзиёев пойтахтнинг Юнусобод туманидаги "Увайсий" номли маҳаллага бориб, аҳоли билан суҳбатлашди.\nЎзА агентлигининг хабар қилишича, президент у ерда фуқаролар йиғини ходимлари, профилактика инспектори ва аҳоли учун яратилган шароитлар билан танишган.\n"Давлатимиз раҳбари профилактика инспектори маҳалладаги ҳар бир хонадон билан яқин мулоқот ўрнатиши, кўчалар ва жамоат жойларини қатъий назоратга олиши зарурлигини таъкидлади", деб хабар қилди агентлик.\n25 март куни президент пойтахтнинг Юнусобод туманида қуриб битирилган янги кўприкни очиб берди.\nТошкент метросининг Новза бекати чорраҳасида барпо этилган янги автомобиль кўпригининг узунлиги 900 метрни, эни 24 метрни ташкил этади.\nУнга параллел равишда иккита, ҳар бири 131 метрлик пиёдалар учун мўлжалланган усти ёпиқ ер усти кўприги ҳам барпо этилди.


Нарпай тумани ҳокими вазифасидан озод этилди - xabar.uz\nБугун, 21 ноябрь куни халқ депутатлари Нарпай тумани кенгашининг навбатдан ташқари сессияси ўтказилди. Унда ташкилий масала кўрилди.\nЖабборов Ботир Шукурович бошқа ишга ўтиши муносабати билан Нарпай тумани ҳокими вазифасидан озод этилди.\nШу пайтгача Самарқанд вилояти иқтисодий тараққиёт ва камбағалликни қисқартириш бош бошқармаси бошлиғининг биринчи ўринбосари сифатида ишлаган Раҳманов Шерзод Шухратович туман ҳокими вазифасини вақтинча бажарувчи этиб тасдиқланди.\nСамарқанд ҳоким Нарпай


ЭЗГУ ТАШАББУС халқимизни янги марралар сари илҳомлантирмоқда\nЎзбекистон Республикаси Конституциясининг 20 йиллигига бағишланган тантанали маросимда давлатимиз раҳбари таклифи билан келаётган йил мамлакатимизда “Обод турмуш йили” деб эълон қилинди. Айтиш жоизки, бу юрт равнақи, эл фаровонлигини янги босқичга олиб чиқишга хизмат қиладиган навбатдаги ҳаётий ва халқчил ташаббусдир. Шунинг учун ҳам юртдошларимиз, кенг жамоатчилик ушбу таклифни кўтаринки кайфият, қувончу хурсандчилик билан кутиб олди. Бунга Олий Мажлис Сенати аъзолари билан суҳбатлашганимизда ҳам яна бир бор амин бўлдик.\nОлий Мажлис Сенати аъзоси, Сардоба туманидаги “Барака” фермер хўжалиги раҳбари:\n— Президентимизнинг маърузасини катта ҳаяжон ва эътибор билан тингладик ҳамда она-Ватанимиз барқарор ривожланиш йўлидан дадил одимлаётганидан чексиз ғурурландик. Дарҳақиқат, Асосий Қонунимиз ва давлатимиз раҳбарининг оқилона сиёсати шарофати билан истиқлолнинг илк йилларидаёқ узоқни ўйлаб ишлаб чиқилган тараққиётнинг “ўзбек модели” ҳаётга татбиқ этилди. Бу барча соҳалардаги ютуқларимизга асос бўлмоқда.\nХусусан, қишлоқ хўжалигининг таянч институти — фермерлик ҳаракати йилдан-йилга равнақ топиб, аграр тармоқни ҳаракатлантирувчи етакчи кучга айланди. Бинобарин, бугунги кунда фермер хўжаликларида етиштирилган ҳосил нафақат нест-нобуд қилинмасдан йиғиб олинмоқда, балки қайта ишланиб, тайёр маҳсулотлар сифатида халқимизга етказиб берилмоқда. Бу, ўз навбатида, рўзғоримизга барака киритмоқда.\nБизнинг фермер хўжалигимизда ҳам яқин кунларда ғишт заводи ишга туширилади. Мақсадимиз — аҳоли ҳамда қурилиш ташкилотларини сифатли, рақобатбардош қурилиш маҳсулотлари билан таъминлаш, шу орқали ҳудудимиз ва юртимизнинг янада ривож топишига ўз ҳиссамизни қўшишдан иборат.\nОлий Мажлис Сенати аъзоси, “Маҳалла” хайрия жамоат фонди Наманган вилояти бўлими раиси:\n— Давлатимиз раҳбари томонидан келгуси йил “Обод турмуш йили” деб эълон қилинди. Бундай эзгу ташаббус мустақиллик йилларида амалга оширилаётган кенг кўламли бунёдкорлик ишларини сифат ҳамда самара жиҳатидан янги босқичга олиб чиқади, албатта.\nМаълумки, оилалар мустаҳкамлиги, турмуш ободлиги ва аҳоли фаровонлигини таъминлашда маҳалланинг ўрни ниҳоятда беқиёс.\nШунинг учун қабул қилинадиган Давлат дастурида фуқаролик жамиятининг ушбу ноёб институтини янада тараққий топтиришга алоҳида эътибор қаратилиши, шубҳасиз. Бу эса маҳалланинг оилавий тадбиркорликни ривожлантириш, фуқаролар ўртасида тинчлик, тотувлик ва ҳамжиҳатликни мустаҳкамлаш маркази сифатидаги ролини янада оширади.\nБуларнинг барчаси аҳоли даромадларини кўпайтириш асосида унинг турмуш даражасини бундан-да яхшилаш, жамиятнинг ҳар бир аъзоси учун обод турмушни таъминлашга хизмат қилади.\nОлий Мажлис Сенати аъзоси, Тошкент шаҳар ҳокими ўринбосари, шаҳар хотин-қизлар қўмитаси раиси:\n— 2013 йилнинг Президентимиз ташаббуси билан “Обод турмуш йили” деб эълон қилиниши давлатимиз томонидан олиб борилаётган ижтимоий сиёсатнинг мантиқий давомидир. Таъкидлаш жоизки, юртимизда халқимиз фаровонлигини изчил оширишга қаратилган кенг кўламли чора-тадбирлар амалиётга кенг жорий этилмоқда.\nШунга муштарак равишда келгуси йил учун ишлаб чиқиладиган Давлат дастури асосида ушбу йўналишда, хусусан, ҳар бир оила бахту саодати, мамлакат ободлигини таъминлашга қаратилган шарт-шароитлар ва имкониятларни янада кенгроқ яратишга эътибор қаратилади.\nБарчамизга аёнки, ижтимоий сиёсатнинг асосий йўналишларидан бири — янги иш ўринлари яратиб, хонадонларнинг моддий салоҳиятини юксалтиришдан иборат. Янги йил учун режалаштирилаётган ислоҳотлар замирида ҳам ана шу эзгу анъана ўзининг яққол инъикосини топиши, шубҳасиз.\nШу нуқтаи назардан айтганда, 2013 йил пойтахтимизда 82 мингта янги иш ўрни ташкил этиш кўзда тутилмоқда. Унинг ярмидан кўпи аёллар ва ёшлар ҳисобига тўғри келади. Бу эса мамлакатимизда хотин-қизлар ҳуқуқлари ҳамда қонуний манфаатларини муҳофаза қилиш, ёш авлодни ҳар томонлама баркамол этиб вояга етказиш, уларнинг жамиятда муносиб ўрин эгаллашлари учун алоҳида ғамхўрлик кўрсатилаётганининг тасдиғидир.\nИшончимиз комилки, барча юртдошларимиз, жумладан, Тошкент шаҳар хотин-қизлар қўмитаси, унинг бошланғич ташкилотлари вакиллари ҳам Президентимиз ташаббусига жавобан бор куч-ғайратини аёлларнинг оила ва жамиятдаги ролини оширишга қаратиб, қабул қилинадиган “Обод турмуш йили” Давлат дастурида белгилаб бериладиган вазифаларни бажаришда янада фаоллик кўрсатадилар.\nЧоп этилган сана: 18.12.2012 13:01:11


Давлат ва халқ бирдамликда ҳар қандай синовдан ўтишга қодир | Ўзбекистон Халқ демократик партияси\n2020-07-09 17:07:25 604\nДавлатимиз раҳбари томонидан 8 июл куни ўтказилган видеоселектор йиғилишида коронавирус инфекциясига қарши курашиш доирасида мамлакатда амалга оширилаётган ишларга тўхталиб ўтилди.\nБугун нафақат Ўзбекистонда, жаҳондаги мана-ман деган давлатларда ҳам коронавирус пандемияси кўплаб ижтимоий-иқтисодий муаммоларни юзага келтирмоқда. Ҳамма бирдамлкда бир мушт бўлиб ҳаракат қилмас экан, вазият жиддийлашиб бораверади.\nМамлакатимизда ҳам карантин чоралари яна кучайтирилди. Ўзбекистонда коронавирус билан боғлиқ вазиятнинг кескинлашаётгани сабабли 10 июлдан 1 августгача мамлакатда қатъий карантин чоралари жорий қилинади. 10 июлдан тўйлар, оилавий ва оммавий тадбирлар тақиқланади, автотранспорт ҳаракати чекланади, буюм бозорлари ва болалар боғчалари ёпилади, халқаро авиақатновлар икки бараварга қисқартирилади, коронавирусдан уй шароитида даволанаётганларга тиббий ёрдам бериш учун мобил гуруҳлар ташкил этилади, Ўзбекистоннинг барча ҳудудлари эпидемиологик тоифаси «қизил» бўлади. Аҳолидан огоҳ ва сергак бўлиши, тартиб-қоидаларга қатъий риоя қилиш сўраляпти. Бу бежизга эмас, албатта.\nҚайд этилишича, бугунги кунга Республикамизда касалликка чалинганлар сони 11 минг нафардан ошди. Афсуски, беморлар орасида ўлим сони ҳам ортиб бормоқда. Бу барчамизни жиддий ташвишга солиши шарт деди, давлатимиз раҳбари.\nҲукуматимиз томонидан жорий этилган чораларга қатъий амал қилиш ҳар биримизнинг бурчимиздир. Ўзимиз, оиламиз, яқинларимизни асрша ўз қўлимизда эканини унутмайлик.\nВирус билан касалланганларнинг аксарияти аҳоли орасидан аниқланаётгани, касалланганларнинг орасида юқиш манбаи номаълум бўлиб қолаётганлиги ҳаммамизни ташвишли ҳолатдир. Вирус ўчоғи айнан қаерда эканлигини билмасликдан ёмони йўқ. Сиз қўлингиз билан ушлаган айнан қайси нарсада, қаерда вирус борлигни билмайсиз. У эшик тутқичидами, пулдами ёки нимададир. Ёки кечагина зериккандан кўчага чиқиб, соатлаб гаплашиб ўтирганингиз қўшнингиздадир. Бежизга ҳушёр бўлиш, уйда қолиш кераклиги уқтирилмаяпти.\nМутахасисларнинг таъкидлашича, ниқоблар 40 фоиз ҳолатларда вирус юқишининг олдини оларкан. Лекин кўчада аксарият одамларнинг номига ниқоб таққани, уни шунчаки илиб қўйганига гувоҳ бўляпмиз. Ниқоб тақишнинг ҳам ўз қоидаси бор. Бугун куни билан битта ниқобда юриб, эртаси куни уни ювилмаган ҳолатда ишлатиш мумкин эмас. Бизга арзимасдек туюлган ана шу оддий қоидалар аслида вирусдан ҳимояланишнинг асосий талабларидан бири. Шуни унутмайлик ва қатъий амал қилайлик.\nДавлатимиз раҳбари айтганидек, бундай салбий ҳолатлар касалликни аниқлаш, олдини олиш ва даволаш учун қилинаётган барча ҳаракатлар, бюджетдан олинаётган триллионлаб харажатлар натижадорлигини йўққа чиқариши мумкин.\nҲурматли ҳамюртдошлар, шифокор ва мутахассисларимиз томонидан тавсия этилаётган санитария ва гигиена қоидаларига тўлиқ риоя этишимиз, имконият даражасида оммавий тадбирларда иштирок этмаслик, кўпчилик тўпланадиган жойларга бормаслик, аҳоли орасида ваҳима чиқаришга қаратилган маълумотлардан сақланишимиз зарурдир.\nЭнг асосийси, вазият тўлиқ давлатимиз раҳбарининг шахсан назоратида эканлигидан хурсандмиз.\nИшончимиз комилки, ушбу мураккаб вазиятлардан, сиз ва биз, халқимиз билан биргаликда соғ-саломат, эсон омонликда албатта чиқиб кетамиз.


17:31 / 12.05.2016 | sharaf | 1591\nАссалому алайкум! Берган жавобингизга каттадан катта раҳмат. Олдинги саволимда «Биз томондан қурилган» деб юборибман, «Биз томонда қурилган» демоқчи эдим. Энди ушбу қабр ҳақида очиқ-ойдин айтмоқчиман. У ер аслида зиёратгоҳ бўлиб, мен ҳам 1-2 марта билмасдан борганман. У ердаги қабрга мен Қуръон тиловат қилганман, аммо ҳеч нарса тиламаганман. Қабрда ўша уламо бор деб ўйлаганман. Ўша ердаги домладан «Қабрда ким ётибди?» деб сўраганимда, домла «Бир пайтлари бу жойда саҳоба Саъд Ибн Ваққос яшаган. Бу ерга у дафн қилинмаган. Бу рамзий қабр» деб жавоб берди. Кўпчилик одамлар у ерга бориб ҳар хил нарсаларни қилишади. Бир иккита танишимни бундан қайтардим. Энди мени қийнаётган савол мен билмасдан тиловат қилганим. Мен гуноҳкор бўлиб қолмадиммикан? Бошқа танишларимни у ерга бормаслиги учун уларни қайтарсам бўладими? Илтимос жавобингизни кутаман. Аллоҳ сизлардан рози бўлсин. Сизлардан жуда миннатдорман.\nВа алайкум ассалом! Сиз шариатга зид ҳеч қандай иш қилмагансиз. Албатта бундай жойлардан қайтариш керак. У ерда ўтириб, “тирикчилик” қилаётганларни “домла, қори” дейилмайди. Буни айтишимизга сабаб омма халқ фолбин, илгир, жинлар билан ишлайдиган ва ҳатто иссиқ-совуқ қилувчиларни ҳам диндор деб ўйламасликлари учундир. Уларнинг барчаларининг ишлари мутлоқ Исломга зиддир. Валлоҳу аълам!\nТопилган ишга 10% улуш\nПойтахт ахолиси вилоятдан келганларни менсимаслиги\nАбубакр исми хакида


09:44 / 14.04.2017 | Муслима | 3024\nАссалому алайкум! 1827-савол яъни макруҳ ва ирмлар ҳақидаги саволга берган жавобингизда қон олган ва олдирган кишининг ҳам рўзаси очилиши ҳақида ёзилган. Мен тиббиёт ходимасиман ва рўзадор бўлган вақтимда ҳам иш юзасидан қон олишимга тўғри келган. Демак шунча вақт тутган рўзам ҳисобга ўтмаганми? Агар нотўғри тушинган бўлсам узр сўрайман.\nВа алайкум ассалом! У ҳадисдаги қон олувчи ҳижома услубида қон олувчидир. Қон олдириш учун келган одамга Пайғамбаримиз соллаллоҳу алайҳи васаллам:\n“Қон олгувчининг ҳам, қон олдирганнинг ҳам рўзаси очилади”, деган эканлар. Буни Имом Аҳмад ва тўртта сунан соҳиблари (Термизий, Абу Довуд, Насоий ва Ибн Можжа) ривоят қилганлар. Имом Абу Довуд ва Ибн Аби Лайло ривоят қилган ҳадиси шарифдан Пайғамбаримиз алайҳиссалом рўзада қон олдиришдан қайтарган эканлар. Бу ердаги қон олганнинг рўзаси бузилишига сабаб, бир пайтлар қон олувчи киши қон олиш учун қонни махсус асбоб ёрдамида оғзи билан сўриб олар эди. Қон ичга кириб кетиш хавфи бўлганидан бу ҳадиси шарифда унинг ҳам рўзаси бузилиши айтилмоқда. Аслида, бу ҳадиси шарифлар мансух бўлган! Уни насх қилган ҳадиси шарифни Имом Бухорий ҳазратлари Ибн Аббос разийаллоҳу анҳудан ривоят қилганлар:\nاحتجم النبى صلى الله عليه وسلم وهو صائم\n“Пайғамбар соллаллоҳу алайҳи васаллам рўзадор ҳолларида қон олдирдилар”. Дорақутний ривоят қилган ҳадисда айтилишича, энг биринчи рўзада қон олдиришни кариҳ кўрган зот Жаъфар ибн Аби Толиб розияллоҳу анҳу бўлган эканлар. Бу ҳақда Расулуллоҳ соллаллоҳу алайҳи васалламдан сўралганда, ул зоти шариф рўзадор учун қон олдиришга рухсат берганлар. Шунга биноан Анас розияллоҳу анҳу рўзадор бўлсалар-да, қон олдираверар эканлар. Имом Дорақутнийнинг бу ҳадисларининг ровийларининг барчаси ишончли кишилар бўлган. Шунинг учун бизнинг мазҳабимизда рўзадор одам қон олдириши мумкин бўлади. Бу билан унинг рўзаси очилмайди. Қон олдириш хоҳ тери остидан бўлсин, хоҳ томирдан қон олган бўлсин, фарқи йўқ. Демак, зулук ёрдамида бўлсин, игна ёрдамида бўлсин, қон олдириш мумкин. Бироқ, бошқа мазҳабларнинг ҳам риоясини қилиб, иложи борича, кечда қон олдирган маъқул. Чунки, “Фатовойи Таторхония”да агар заифлик юз берадиган бўлса, қон олдиришни макруҳ дейилган, яхшиси, шомдан сўнг олдирсин, деб буюрилган. Шуни таъкиблаш лозимки, бу ердаги қон олишдан мақсад махсус қон олдириш орқали бўладиган муолажадир. Ҳозирги пайтдаги таҳлил учун олинадиган қонлар мутлақо жоиздир. Валлоҳу аълам!


Мусулмон олимлари дунёга совға қилган ихтиролар – Кафель - Hidoyat.uz\nАсосий саҳифа Мақолалар Мусулмон олимлари дунёга совға қилган ихтиролар – Кафель\nЧоп этилди Iyul 19, 2019 Мусулмон олимлари дунёга совға қилган ихтиролар – Кафельda fikr bildirishni o'chirish\nКерамик плита илк бор Бобилда қўлланилган ва Форс ўлкаси бўйлаб кенг тарқалган. Бироқ плитадан VIII асрда Андалусияда (ҳозирги Испания) араб-ислом маданияти гуллаб-яшнаган даврда кенг фойдалана бошланган ва Гранадада (Альгамбаро) ўрта асрларнинг муҳташам меъморий ёдгорлиги сифатида қад кўтарган Носириддин саройига деярли юз фоиз плита қопланган. Испанлар мусулмонлар ҳумронлигига барҳам берганидан сўнг насроний қироллари мусулмонларнинг ажойиб ихтироларини сақлаб қолишга қарор қилади. Тез орада испанлар деворга плитка қоплаш – бинога безак солишнинг энг қулай йўли эканини тушуниб етади.\nXVI юзйилликда испанлар Голландияни босиб олади ва маҳаллий аҳолини кафел теришга ўргатади. Кафель ўша ёқдан айланиб Россияга кириб келади ва бу ерда “голланд плитаси” деб аталади.


Ўзбекистон Ёзувчилар уюшмаси » Уйғониш, уйғониш буюк уйғониш\nАсосий Адиб ва жамият Уйғониш, уйғониш буюк уйғониш\nМуҳтарам президентимизнинг Олий мажлисга мурожаатномасини қайта-қайта ўқир эканман яна худди ўша биринчи марта тинглаганимдек таъсирли ҳолатга тушаман. Бизда инсонни ўзгартирган китоб, деган гап бор. Ҳа,шундай китоблар инсонни тарбиялайди,шакиллантиради,тафаккурини чархлайди. Аммо,унинг умри давомида ўқиган китоблари ичида битта китоб бўлади-ки,у инсонни ўзгартиради. Унга ўзини танитади. Унинг руҳига мос тушади.\nМен ҳеч иккиланмай айтишим мумкинки, ушбу мурожаатнома бизнинг миллатимизни ўзгартирган асар бўлди. Бизни ўзимизни-ўзимизга таниттирди. Бизни қувватлантирди, нурлантирди. Ушбу мурожаатноманинг ҳар бир сатри яратганнинг олий инояти бўлган азиз инсоннинг тақдири ҳақида қайғурмоқда. Ушбу мурожаатноманинг ҳар бир сатри кундан-кун қудрати ошаётган мамлакатимизнинг тараққиёти учун амалга оширилаётган эзгу ишлар, халқимизнинг асри орзу-истакларига ҳамоҳангини кўрсатиб турибди. Ўзбекистон Республикаси Президентининг Халқ қабулхоналари ва виртуал қабулхонасида ҳар куни жойлардаги қайсидир юртдошимизнинг мушкулини осон қилмоқда,келажакга ишончини орттирмоқда.\nМурожаатномада баён этилган ишлар,қисқа вақт ичида қўлга киритилган ютуқлар кўлами бир ижодкор сифатида менинг юрагим кенгларида минг-минг чашмаларнинг кўзини очди. Мен ҳар куни бахтиёр чеҳраларни кўраман.\nХасос шоиримиз Ҳамид Олимжон айтганларидек:\nУмрида ҳач гул кўрмай йиғлаб,\nЎтганларнинг ҳаққи ҳам сенда.\nҲар баҳорни йиғлаб қаршилаб ,\nКутганларнинг ҳаққи ҳам сенда.\nМамлакатимизда қисқа вақт ичида 161 та йирик саноат объекти ишга туширилганлаги, Ҳаракатлар стратегиясининг мақсад ва вазифаларини амалда бажарилаётганини ўз кўзимиз билан кўриб туришимиз, бу бақувват чинорга бир шохча бўлиб, бир япроқ бўлиб ҳисса қўшаётганимиз бизни қувонтиради. Ёзувчи ёки шоирларнинг қалби оққушларга ўхшайди. Оққушлар ҳам осмонда учиб кетаётиб одамларнинг кўзларидан меҳрини ҳам,қаҳрини ҳам ҳис этар экан. Қайерда ўзига нисбатан меҳрли нигоҳларни кўрса ўша жойда яшаб қолар экан. Ўша ерда кўпаяр экан. Биз меҳрлар ичидамиз. Гўзал Тошкент шаҳримиздаги Миллий боғ ҳудудида муҳташам Адиблар хиёбони, Ёзувчилар уюшмасининг янги биноси барпо этилди. Қорақалпоғистонда ва яна бир қатор вилоятларда улуғ адибларимиз номи билан аталган ижод мактаблари қурилиб, назм ва наср ғунчаларини бағрига олди. Бизнинг қалбимиздаги оққушлар ҳар кун азиз замондошларимизнинг бахт балқиган нигоҳларига гувоҳ бўлмоқда. Айниқса кам таъминланган оилалар ва имконияти чекланган юртдошларимизга нархи арзонлаштирилган уй-жойлар берилаётгани, ўта ночор, боқувчисини йўқотган оилаларга замонавий янги уйлар президентимиз томонидан совға қилинаётгани бизни таъсирлантирмоқда. Мана яқинда юртбошимиз Тошкент вилоятига ташриф буюриб аҳолининг яшаш шароитлари ва неча йиллардан буён ечимини кутаётган муаммолар билан танишдилар. Ташриф доирасида Янги йўл шаҳридаги марказий шифохонадаги ҳақиқий аҳвол билан танишар эканлар, фойдаланилаётган бинони айрим қисмларини қайта қуриш ва энг илғор замонавий тиббиёт ускуналари билан қайта жиҳозлаш ҳақида кўрсатма бердилар. Ташрифни ойнаи жаҳон орқали кузатиб турган ўттиз уч миллиондан зиёд халқимиз ёдида муҳрланиб қолган ҳолатларидан бири,шифохонадаги мавжуд палаталарга кириб, беморлар билан қўл бериб кўришишлари,муаммоларини ҳал қилишлари, айниқса кардиология бўлимида ётган кекса бемор Зулайхо Алиеванинг соғлиги сўраш баробарида унинг тақдири,оилавий шароитидаги муаммоларни юртбошимиз худди ўзининг яқин жигаргўшасининг ҳасратларини тинглагандек тингладилар. Ўша куниёқ пойтахтдаги кардиология марказига юборилиб, жарроҳлик операциясини мувофаққиятли ўтказган бемор хушига келгандан кейин бошидан ўтганларни журналистларга гапириб берди. Зулайхо Алиева турмиш ўртоғи Муҳаммадзуфар Алиев билан тақдирнинг аянчли мусибатларини бошдан кечирганлар. Улар бевақт икки азамат ўғилларидан ва бир қизидан жудо бўлганлари,улардан қолган болаларни келажак тақдирини ўйлаб, жудолик азобидан орттирган юрак касаллиги билан шифохонада ётганлигини сўзлаб берди. Муҳтарам юртбошимиз онахонни даволатишдан ташқари Алиевлар хонадонидаги болаларга ижтимоий ёрдам кўрсатиб,янги қурилаётган замонавий уй-жойдан совға қилишини айтдилар. “Нафақат Зулайхо келинойим ва Муҳаммадзуфар акам, балки биз Алиевлар авлодининг елкасидан тоғ қулагандек бўлди”-дейди кекса акасини ёнида севич ёшларини артаётган укаси Иброҳим Алиев. Ота-она учун болаларидан айрилишдан оғир мусибат йўқ. Уларнинг ортидан қолган болаларни уй-жой билан таъминлаш эса яна бир мушкул муаммо. Зулайхо онанинг даволаниши, оила янги уй-жой билан таъминланиши хонадонда улғаяётган кўнгли кемтик болаларнинг кўзларида қувонч учқунларини сочди. Бу мисол юртдошларимиз томон оқаётган меҳр уммонининг бир томчиси халос. Муҳтарам президентимиз ўтган 2017 йил январ ойидаги Ўзбекистон Республикаси Фуқаролигига қабул қилиш тўғрисидаги фармонига асосан 1243 та чет элда туғилган, бугунги кунда ўзбекистонда домий рўйхатда туриб, аммо Ўзбекистон фуқароси паспортини ололмаган юртдошларимизга Ўзбекистон фуқароси паспортини бердилар. Мен бундай бахтга сазавор бўлган юртдошларимиз билан суҳбатлашдим. Мана уларнинг айримларини миннатдорчилик тўла сўзларини эшитинг:\nМен,Тўрақулов Холдарбек Қодирқулович -олий маълумотли врачман. Тақдир тақазоси билан Қозоғистонинг Чимкент вилояти, Сайрам туманига ота-боболарим яшаган. Иқтисодий сабабларга кўра улар Ўзбекистонга кўчиб келолмадилар. Авлодимизнинг бир умрлик орзуси Ўзбекстонда яшаш эди. Мен ўрта мактабни битиришим билан Тошкентга ўқишга келдим. Илгариги САМПИ ҳозирги Тошкент Педиатирия Медицина институтига ўқишга кирдим. Бу даргоҳда 1985- 1994 йилларда таҳсил олдим. 2 йиллик ҳарбий хизматни Термиз шаҳридаги ҳарбий қисмда ўтадим. 1993 йилда Ўзбекистон фуқароси бўлган,асл ўзбек қизига уйландим. Аёлим салоҳиятли илмий лабароториянинг катта лаборанти. Турмиш ўртоғим Наргиза Қодирқулова билан икки фарзандни тарбияладик. Катта ўғлим Сардорбек Тошкент Молия институтини тугатиб, ўз мутахасислиги бўйича фаолият юритмоқда. Кичик ўғлим Шоҳруҳбек Тошкент Стаматология институтининг 3- босқич талабаси. Ўғилларимнинг иккаласи ҳам Ўзбекистон Ёшлар иттифоқининг фаол аъзолари эканидан фахрланамиз. Ўзим Республика санитария бирлашмасининг 2-маркази поликлиникасида врачман. Ҳа, олдимга қўйган мақсадларимга эришдим. Аммо, доим бир улкан муаммо елкамдан босиб турарди. Бу ҳам бўлса менинг Ўзбекистон фуқароси деган паспортим йўқлиги эди. 21 йилдан буён ёнимда “Фуқаролиги йўқ шахснинг ўзбекистонда яшаш гувоҳномаси” деган қоғоз турар эди. Паспортни кўрсатиш керак бўлган жойларда ҳамма чиройли Ўзбекистон паспортини кўрсатса , мен қисиниб-қимтиниб ёнимдаги ҳужжатни кўрсатар эдим. Қўлимдаги қоғозни кўрганлар ғалати қараш қилардилар. Шунинг учун айрим вақтларда уялганимдан ҳаммадан кейин навбатда турар эдим. Ота- онам, қариндош-уруғларни кўриш учун виза олиш 3 ойлаб чўзилиб кетар эди. Тўйлар-ку, майли маслаҳат билан қилинади. Аммо, азани бандаси олдиндан билолмайди. Худди мен каби паспорт ололмай юрган бир дўстимнинг онаси вафот этгани ҳақида мудҳиш хабар келди. Албатта оғир кунда дўстимнинг ёнида эдим. Ўзбекистон элчихонасида ҳужжатлар тез битди. Аммо, Қозоғистон элчихонасида иш битавермади. У ёқда ўғли етиб келади-деб қариндошлари икки кун кутишди. Охири учинчи куни пешинда “Бўлди бошқа кутолмаймиз. Саратон иссиғида майит ҳидланиб кетади “, деган хабар келди. Азиз волидасини сўнгги йўлга кузатолмаган дўстимнинг фарёдига ер-осмон ларзага келди. Менинг отам- Қодирқул Тўрақулов 90 ёшда. Онам- Тиллажон Тўрақулова 88 ёшда. Дўстимнинг аҳволини кўриб ўша куни Оллоҳимга “ Бундай кунни бошимга солма! “- дия, ёлвордим.\nЧет давлатлардаги машҳур клиникаларда ишлайдига врач танишларим 21 йилдан йилдан буён паспортсиз юрганимни эшитиб мени ёнларига чақира бошлашди.\n“Сен туғма врачсан. Бу ерда сенинг тажрибанг, билиминг катта пул туради. Кел! Лецинзияни қобилиятинг билан тезда оласан. Сенга бу ерда бир ойда бериладиган маошни у ёқда бир йилда ололмайсан “ деган гаплар. Мен Ўзбекистондаги сайловларда қатнашолмасдим. Айниқса президент сайловида қатнашолмагач, оғир руҳий ҳолатга тушиб қолдим. Аҳволимни англаган поликлиникамиз бош шифокори, устозим Аббосхон Соатович Ҳалимов мени ёнларига чақириб “ Йигит, врач бошингни кўтар! Сен қўлингдаги анави ҳужжатдан уялма, сенида олий маълумотли шифокор деган,муқаддас диплом бор. Устингдаги оппоқ халатни кийишга етганлар бор,етмаганлар бор. Кўрасан паспортинг ҳам яқин орада ҳал бўлади”-дедилар. Устоз олдидан қушдек енгил бўлиб чиқдим. Ўбекистон мени ўқитди, шунча билим берди. Бугунги кунда болаларим илмли бўлдилар. Оилам бахтли. Чет элга кетсам устозларим: Мухамедов Эркли Армуганович, Шайхова Умида Рауповна ва менга олий -тиббий билим берган қадрдон институтимнинг олдида нима деган одам бўламан?. Билим ва тажриба хазинадир. Устозларимдан олган тажрибани чет элга олиб чиқиб кетиш хиёнат эмасми? Сотқинлик эмасми?. Ўша куниёқ чет элга ишга таклиф қилаётган танишларимнинг электрон почтасига хат ёздим” Тиб қонунларини ёзган Ибн Синонинг юртни ташлаб, устозларим берган билимлар хазинасини ўғирлаб чет элга кетолмайман. Мени бошқа безовта қилманглар”. Холдорбек Тўрақулов. Устозим авлиёсифат одам экан мана кўп ўтмай муҳтарам президентимиз менга Ўзбекиистон фуқароси паспортини берди.\nБундай бахтга эга бўлганлардан яна бири Раҳмонбердиева Саяра Толибаевнанинг сўзларига қулоқ тутинг: Бизнинг ота-боболаримизнинг айтишича Қўқон хонлиги даврида аждодоларимиз Қозоғистонга бориб қолган эканмиз. Орадан не-не суронли даврлар ўтди. Барчамизда Ўзбекистонда яшаш орзуси сўнмади. Мен турмишга чиқдим. Биз тўртта болалик бўлдик. Кичик қизим 5 ёшга тўлгач, тез-тез ҳушидан кетадиган бўлиб қолди. Дунёнинг биз бормаган санаторийси қолмади ҳисоб. Шундай кунлардан бирида мен қизчамни олиб,шифо истаб Тошкентга келдим. Ижара уйда туриб даволаниб шифохоналарга қатнай бошладик. Ўн кунларда болада ўзгариш бўлиб тузалиб кетди. Қозоғистонга борсак бола яна ҳушидан кетарди. Охири оиламиз билан Тошкентга кўчиб келдик. Турмиш ўртоғим Тошкент политехника институтида ўқиб олий маълумотли бўлган. Шу диплом бизга асқотди. Хўжайиним хусусий ўқув маркази очиб ёшларга таълим бера бошлади. Мен ҳам тадбиркорлик билан шуғилландим. Ишларимиз ривожланиб кетишига ҳамма шароит бор аммо, нимага бўлса қийинчилик билан эришардик, сабаби қўлимизда Ўзбекистон паспорти йўқлиги эди. Қайерга борсак қўлимизда “Фуқаролиги йўқ шахснинг ўзбекистонда яшаш ҳуқуқини берувчи гувоҳнома”деган, қоғозни кўриб одамларнинг муносабати ўзгарарди. Бу қоғозни кўрган ҳамкорлар биз билан ҳамкорлик қилишдан воз кечиб қоларди. Хуллас биз барибир бўш келмадик. Бор куч ва билимимизни сарф қилиб ишлашда давом этдик . Ўзбекларнинг инсоний муомила маданияти,одамгарчилиги бизга мададкор бўлди. Мен ўғлим билан бирга амалга ошраётган тадбиркорлигимиз яхши самара бера бошлади. Эримнинг ҳам ишлари юришиб, уй ва машиналар сотиб олдик. Ўзбекистонда тадбиркорликка,оилавий бизнисга кенг йўл очилди. Тадбиркорлар давлат даражасида қўллангани учун ҳеч қайерга кетгимиз келмайди. Тоза табиати ва иқлими соғлигимизга тўғри келди. Фақатгина виза тўғрилаш, элчихонада ойлаб жавоб кутиш ишлари бизни қийнар эди. Мана шу муаммо туфайли турмиш ўртоғим онасининг жанозасида қатнишолмади. Ўша куни чеккан изтиробларимизни айтишга сўз ожиз. Инсон учун бундан оғирроғи бўлмаса керак. Бундай пайтда кекса онамни ўйлаб хавотирга тушардим. Қозоғистондан қўнғироқ бўлса юрагим орқага тортиб кетар эди. Бундан уч йил олдин ўзимизнинг “Чорсу” бозоримиздан азада талаб қилинадиган барча нарсаларни олдимда онамнинг ҳузурига бордим. У нарсаларни олиб бориб онамнинг чин дунё учун махсус,ўзларининг тили билан айтганда “Ўлимтиклик” сандиғига жойладим. Сўнгра йиғлаб-йиғлаб 80 ёшли онажонимни бағримга босиб “Онажон биласиз бир қадам узоқда яшайман. Мабода бир гап бўладиган бўлса мендан рози бўлинг. Мен сиздан розиман. Сиздек онанинг фарзанди бўлганимдан розиман. Сиздек она бу дунёда йўқ. Мен етиб келолмасам хафа бўлманг”-дедим. Ўшанда онам “Вой уйинга бўғдой тўлгурай, мен бир туш кўрдим,тушимда бир илоҳий овоз эгаси “Мана шу Раҳмонбердиевларга паспорт берилсин!”-деди. Йиғлама ҳали ўлмайман, сизларнинг паспорт олган кунларингни кўраман”-дедилар. Онамнинг тушлари ҳамиша ўнгидан келгани учун яна ишонч билан кута бошладик. 2017 йил январида уйимизга телефон қўнғироғи бўлиб,ўзини Қибрай тумани паспорт столиданман-деб, таништирган қиз “Тезда бизнинг идорага етиб келинглар,сизларга президентимиз Ўзбекистон республикаси фуқаролиги паспорнини берадиган бўлдилар “-деди. Биз қушдек учиб бордик. У ерда бизни табриклаб, бир соат ичида паспортлар қўлга тегишини айтишди. Шунда ўғлим Бахтиёрга “Қўлимдан маҳкам ушла, агар ҳушимдан кетиб йиқилсам ҳам “Тез ёрдам “ни чақирма, бугун бу ердан паспортимни олиб кетишим керак”- дедим. Ўша куни ҳақиқий паспортимни қўлимга ушладим. Икки кундан сўнг Чирчиқ шаҳридаги анжуманлар саройида Ўзбекистон Республикаси президенти Шавкат Миромонович Мирзиёевнинг “ Ўзбекистон Республикаси Фуқаролигига қабул қилиш тўғрисидаги Фармони”га асосан тантанали равишда паспортимизни бизга топширишди. Уйга келиб 83 ёшли онажонимга қўнғироқ қилдим” Онажон биз оиламиз билан Ўзбекистон фуқаролигига қабул қилиндик. Тушингиз тўғри чиқди. Тушингиздаги илоҳий овоз эгаси бизнинг муҳтарам президентимизнинг овози экан”-дедим. Онам юртбошимизни узоқ дуолар қилдилар. Энди биз, Раҳмонбердиевлар оиласини жаннатмакон Ўзбекистоннинг янада гуллаб яшнаши учун бутун куч,ғайратимиз билан хизмат қиламиз. Бизнинг оиламизнинг ҳам шиори битта “Жоним фидо сенга Ўзбекистоним”.\nҲа, муҳтарам юртбошимиз Олий Мажлисга мурожаатномасида “Минг афсуски,мамлакатимизда катта илмий салоҳиятга эга бўлган айрим ёшлар ўртасида хориж давлатларига кетиб қолиш ҳолатлари ҳам йўқ эмас. Қанчадан-қанча ўзбек йигитлари, ўзбек қизлари бугун чет эллардаги йирик компания ва банкларда, нуфузли университетлар, халқаро ташкилотларда катта- катта лавозимларда хизмат қилмоқда. Мен шахсан ўзим хорижий мамлакатларга сафарларим чоғида ўнлаб ана шундай ватандошларимиз билан учрашиб мулоқатда бўлдим “ деб, таъкидлаб ўтдилар.\nИқтидорли ёшларимизни ўзини намоён қилишига ғов бўладиган ҳар қандай тўсиқ бугун олиб ташланди. Ўзбекистон фуқаролиги бўлмаган яхши мутахасисларимизнинг айримлари Ўзбекистон фуқаролигини тасдиқловчи паспортини олишни узоқ йиллиб кутишдан чарчаб ҳам чет элларга кетиб қолиш ҳолатлари ҳам бўлган. Бундан кейин ёшларимиз бундай муаммоларга асло дуч келмайдилар.\nДавлатимиз раҳбарининг Олий Мажлисга мурожаатномаси жонажон Ўзбекистонимиз тараққиёти йўлидаги саъй-ҳаракатлардаги йўл қўйган камчиликлар танқидий таҳлил қилиниб, мамлакатимиз тараққиётининг барча соҳалардаги истиқболни чуқур ифода этган ҳужжат бўлди.\nМамлакатимизда кечаётган сиёсий жараёнларни кузатиб бораётган дунё сиёсатшунослари, чет эллик оммавий ахборот воситалари вакиллари давлатимиз тараққиётидаги жадал ва самарали ютуқлар ҳақида тўлқинланиб ёзмоқдалар.\nВарда ал-Ҳусайний, “Ахбар ал явм” газетаси бош муҳаррир ўринбосари:\nДунёнинг кўплаб мамлакатларида, МДҲ мамлакатларида бўлганман, бироқ Ўзбекстонга борганимда шаҳарда бўлган каби, қишлоқ жойларда ҳам мамлакат аҳолисининг маиший турмиши учун яратилган инфратузилма ва қулайликлар, кўчаларнинг тоза ва шинамлиги мени лол қолдирди. Мустақиллик йилларида кенг кўламли ва тизимли равишда амалга оширилган ислоҳатлар натижасида мамлакатингизда давлат бошқарувида нодавлат нотижорат ташкилотларининг аҳамияти, хотин-қизлар ва оммавий ахборот воситаларининг ўрни ошди. Ўзбекистоннинг ёш авлодга йўналтирилган сиёсати ҳам алоҳида эътиборга молик. Ҳар томонлама ривожланган авлодни тарбиялаш давлат сиёсати даражасига кўтарилган. Ушбу фикримни яқинда қабул қилинган Ўзбекистон Республикасининг “Ёшларга оид давлат сиёсати тўғрисида”ги Қонун ҳам тасдиқлайди.\nСзи Чжиъе, Хитой замонавий халқаро муносабатлар академияси президенти:\nЎзбекистоннинг ривожланиш стратегияси инновация ҳужжати ҳисоблаган ҳолда Хитой учун ҳам қизиқиш уйғотади. Ушбу ҳужжатнинг асосий жиҳатлари юзасидан ўзаро фикр алмашиш Хитой- Ўзбекистон муносабатларини янада ривожланишига ҳам кўмаклашади.\nҲаракатлар стратегиясининг изчил ва тадрижий амалга оширилиши мамлакатимиз учун муваффақиятлар гаровидир.\nЮртимизда буюк уйғониш. Муҳтарам президентимиз Олий мажлисга мурожаати сўнгида “Албатта, Мурожаатномада баён этилган мақсад ва вазифаларни амалга оширишда ҳал қилувчи босқич бўладиган 2018 йил биз учун осон бўлмайди. Буни очиқ айтиш керак. Лекин,халқимиз таъбири билан айтганда,сув келса симириб, тош келса кемириб бўлса ҳам танлаган йўлимиздан қайтмаслигимиз шарт. Нега деганда, бу ҳаётда ҳеч нарса ўз-ўзидан бўлмайди. Ўзимиз ҳаракат қилмасак, ҳеч ким бизга беғараз ёрдам бермайди.\nМана азиз замондош! Юртимиздаги эзгулик сари дадил ташланаётган қадамларимизга бутун дунё тан бермоқда. Бу асри орзулар чаманзорига кетмас баҳор келганидан далолат. Ҳар бир кунимизда юртдошларимизнинг “Шундай қилса бўлар экан-ку”, “Бор экан-ку ҳақиқат”, “Биз буни уддаладик,демак бунданда юқори марраларни ҳам бемалол забт эта оламиз” –деган шукроналарини эшитмоқдамиз. Сиз ҳам эшитаяпсизми? Сиз ҳам сезаяпсизми баҳорий илиқ тафтни?. Уйғонинг ! Атрофга қаранг ! Юртдошларимиз тоғларни тешиб элларни-элларга яқинлаштираяпти.\nЁнига “Ўзбекистон ”-деб, ёзилган кумиш қанотли қушларга кўкда ой,юлдузлар салом бермоқда.” Ўзбекистон темир йўллари”нинг бир-биридан кўркам,шамолдек учқур поездлари кеча-ю,кундиз хориждан келган сайёҳларни Фирдависмонанд Самарқандга, етти пирлар макон топган Бухорои шарифга,\nАқли талъати ила оламга нур берган алломалар бешиги Хоразмга, булутларни биядек соққан, қаловини топиб қорларни ёққан Қорақалпоққа, бешигига булбуллар қўнган бахшилар,афсоналарни ҳақиқатга айлантирган яхшилар маскани Сурхондарёга,ҳалол ютиб қаддини урган, хазиналар устида чордона қурган мардлар макони Қашқадарёга, тупроғи остида олтин болалаётган, тупроғи устида қора кўллари жилоланаётган Навоий вилоятига, тафаккур соҳиблари, садоқату, эътиқод ила тангри муҳиблари жон фидо Жиззахга, кўксига шамол теккан боғлар,бойлигини ҳисоби йўқ думоғи чоғлар замини Сирдарёга, ҳазрати Зангиотадан ҳалоллик мерос,ҳар нафаси Қуръондан иқтибос Тошкенти азимга, дунёнинг энг бой одамларининг бешигига сочқи сочган, истиқлол йўлини очган Наманганга, Ҳазрати Бобурга тортган,Муҳаммад Юсуфдек сўзда султонлар, Ҳасанбойдек, Русландек полвонлар,рингга ўзбек дўпписини кийиб чиққан Шоҳижаҳонларга оқ сут берган жон Андижонга, Аҳмад ал Фарғонийнинг қулоғига азон айтган бузруквор,Эркин Воҳидовни шеъру-шуур отига миндирган шоҳсувор, тупроғига новвот қоришган сабзавор, атласига кўчган лолазор Фарғонани кўришга дунё шошилмоқда. Сиз ҳам шошилинг! Уйғонганлар ёнида бўлинг!.\nҚандай уйқу келар кўзларингизга?\nБир ҳовуч сув уринг юзларингизга,\nШу саволни беринг ўзларингизга,\nУйғониш, уйғониш буюк уйғониш.\n© 6366 Ўзбекистон Ёзувчилар уюшмаси


ҚҚДУда талабалик гувоҳномаси топширилди – Matematika fakulteti\nҚҚДУда талабалик гувоҳномаси топширилди\nХалқимиз асрлар давомида орзу қилиб эришган мустақиллигимизни янада мустаҳкамлаш тараққиётнинг энг аҳамиятли йўналишларидан бири ҳисобланади. Ҳар қандай тараққиётнинг асосий фактори эса ақлан ва маънан етук кадарларни тайёрлаш масаласидир.\nЖорий йилнинг 7 сентябр куни Қорақалпоғистондаги асосий таянч олий таълим муассаси ҳисобланган Бердак номидаги Корақалпок давлат университетида “Жонажон Ўзбекистоним, мангу бўл омон!” шиори остида тантанали байрам кечаси бўлиб ўтди.\nТадбирда университет ректори А.Реймов, академик Ж.Базарбаев, профессорлар Б.Абдикамалов, Қ.Жаримбетовлар нутқ сўзлаб, унииверситетнинг 1-курсига қабул қилинган талабаларга берилган имкониятлардан унумли фойдаланган ҳолда Она Ватанимиз фаравонлиги йўлида самарали хизмат қилиб, Мустақиллигимизни янада мустаҳкамлашга, юртимизнинг ҳар томонлама ривожланишига ўзлариниинг муносииб ҳиссасини қўшадиган етук кадрлар бўлиб етилишини тилади.\nБугунги кунда мамлакатимизда олиб борилаётган кенг ислоҳотлар қаторида олий таълим тизимидаги янгиланишлар жуда катта ахамиятга эга. Сабаби, Президентимизнинг таъкидлаганидек: “Илм-фансиз ҳеч қачон ривожланиб бўлмайди!”\nПрезидентимиз жорий йилнингг 24 май куни Ўзбекистон Миллий университетида олий таълим ва илмий-тадқиқот муассасалари раҳбарлари, академиклар, олим ва ёш тадқиқотчилар билан учрашиши, шунингдек, жорий йилнинг 19 март куни ўтказилган видеоселектор мажлисида берилган топшириқлар – буларнинг барчаси давлатимиздаги жамики олий таълим муассасаларининг ривожланишига янги қадам бўлди.\nШунингдек, жорий йилнинг 20-21 август кунлари Президентимизнинг Қорақалпоғистонга ташрифи давомида Қорақалпоғистон Республикасининг асосий таянч олий таълим муассасаси ҳисобланган Қорақалпоқ давлат университетини ривожлантириш бўйича Президент қарорини тайёрлаш бўйича берган топшириғи университетимизни, қолаверса, Қорақалпоғистондаги барча олий таълим муассасаларини ривожлантириш бўйича катта аҳамиятга эгадир.\nБошланаётган янги 2019/2020 ўқув йили учун бакалавриатнинг кундузги бўлимига 58 та таълим йўналиши бўйича жами 3181 абитуриент, шундан 728, қўшимча қабул вотасидан ташқари эса 122 абитуриентлар давлат гранти асосида талабаликка қабул қилинди. 2453 абитуриент эса тўлов-контракт асосида талабаликка қабул қилинди. Шунингдек, бакалавриатнинг сиртқи бўлимига 11 та таълим йўналиши бўйича 386 абитуриент, кечки бўлимга 5 та таълим йўналиши бўйича жами 121 абитуриент ўқишга қабул қилинди.\nМагистратурага эса, 32 та мутахассислик бўйича жами 164 номзод, шундан 88 таси давлат гранти , 72 таси тўлов-контракт асосида қабул қилинди.\nТадбир давомида энг юқори балл билан талабаликка тавсия этилганларга талабалик гувоҳномалари тантанали равишда топширилди.\n– Мен Қорақалпоқ давлат университетининг юриспрдунция таълим йяналишига энг юқори балл тўплаб, давлат гранти асосида ўкишга қабул килиндим. Келажакда ушбу таълим даргоҳида яхши таълим олиб, юртимизнинг ривожланишига ўз ҳиссамни қўшсам дейман,-дейди Алимжан Исматов.\nТантанали байрам кечаси университетнинг “Ҳурлиман” халқ ансамблининг концерт дастури билан давом этди.


РАССОМ МУСТАФО РАСУЛОВНИНГ “ҲУРРИЯТ ҚАСИДАСИ” НОМЛИ ШАХСИЙ КЎРГАЗМАСИ. ПРЕСС-РЕЛИЗ\n2015 йилнинг 7 март куни соат 17:00да Ўзбекистон Бадиий Академияси Икуо Хираяма Халқаро маданият карвон саройида“Кексаларни эъзозлаш” йилига бағишланган рассом Мустафо Расуловнинг “Ҳуррият қасидаси” номли шахсий кўргазмасининг очилиши маросими бўлиб ўтди.\n2015 йил – Президентимиз томонидан “Кексаларни эъзозлаш йили” деб эълон қилинди. Дарҳақиқат, ёши катта инсонларга ҳурмат, кичикларга эса иззатда бўлиш халқимизга хос хислат.\nУзоқ йиллар Ички Ишлар Вазирлиги тизимида ишлаган, ҳозирда пенсиядаги милиция подполковниги Мустафо Расуловни кўпчилик рассом сифатида ҳам яхши танийди. Мустафо Расулов – 1959 йили Самарқанд вилоятининг Булунғур туманида туғилган. Ёшликдан мўйқалам билан сирлашиб, бўш вақтларида расм чизиб келади.\nУнинг ранг – баранг чизган асарларининг ҳар бири бир дунё. Халқ ижодиёти образлари, муҳаббат, меҳр, садоқат унинг ишларининг мавзусига айланган. Учқур отнинг кўкка парвози рассомнинг ички дунёсини очиб беради. Турли мавзулардаги ишлари эса кишини ўйга толдиради, гўзаллик дунёсига бошлайди. Айниқса, “Катта ашула”, “Мусиқачи”, “Оила”, “Севги”, “Ой тўлган кеча” каби асарлари санъат ихлосмандларида катта қизиқиш уйғотиши табиий.\nМустафо Расулов – 2009 йилдан бери Ўзбекистон Бадиий Ижодкорлар уюшмаси аъзоси.\n2010 йилдан бери нафақада, 5 фарзанднинг отаси. Тиниб – тинчимас рассом бўш вақти кўп бўлганлиги боис ижодга шўнғиб кетди. Кетма – кет кўргазмалар ташкил этиб, халқимизга ўз асарларини намойиш этиб келмоқда. Жумладан, 2009 йилда Самарқандда илк кўргазмасини ўтказган бўлса, 2010 йилда Тошкентда шахсий кўргазмасини ташкил этди. Ўтган йили Самарқандда ўтказган кўргазмаси Мустафо Расуловни янада элга танитди.\nҲозирда Икуо Хираяма Халқаро маданият карвон саройининг катта ва кичик залларида Мустафо Расуловнинг 65га яқин ишлари намойиш этилмоқда.\nКўргазма 16 мартгача давом этади.\nПросмотров 679 Рейтинг 37 Понравилась новость?


Наманган вилоятига янги ҳоким тайинланди – Газета.uz\nЭкология қўмитаси раиси лавозимида ишлаб келаётган Шавкат Абдураззоқов Наманган вилоятига ҳоким этиб тайинланди. Вилоятнинг аввалги раҳбари Хайрулла Бозоровнинг Фарғона вилоятига ҳоким этиб тайинланиши, Шуҳрат Ғаниевнинг бошқа ишга ўтиши кутилмоқда.\n25 сентябрь 2020, 12:50 Сиёсат\n25 сентябрь куни, Наманган вилояти ҳокимлиги мажлислар залида фаоллар йиғилиши бўлиб ўтди, дея хабар қилди ЎзА. Йиғилишда ташкилий масала кўрилди.\nАйни пайтда Ўзбекистон экология ва атроф-муҳитни муҳофаза қилиш давлат қўмитаси раиси лавозимида ишлаб келаётган Шавкат Шокиржонович Абдураззоқов Наманган вилояти ҳокими вазифасини вақтинча бажарувчи этиб тайинланди.\nНаманган вилоятининг аввалги ҳокими Хайрулла Бозоровнинг эса Фарғона вилоятига ҳоким этиб тайинланиши кутилаётгани хабар қилинди. Ўз навбатида, Фарғона вилоятининг собиқ раҳбари Шуҳрат Ғаниевнинг бошқа ишга ўтгани маълум қилинди.


21:25 / 21.04.2017 1372 pdf Ўқиш режими + -\nҲар бир даврда ҳам аҳли сунна вал-жамоа уламолари “жаҳолатга қарши маърифат” билан курашга алоҳида эътибор қаратганлар. Адашган фирқаларнинг хатоларини тушунтириб, уларни тўғри йўлга солишга, мусулмонларнинг бирдамлиги-ю тинч-тотувлигини асраш йўлида жонбозлик кўрсатиб келганлар.\nБунга илк хаворижлар билан Абдуллоҳ ибн Аббос розияллоҳу анҳу ораларидаги баҳс ёрқин далилдир. Маълумки хавориж фирқаси ўзларига қарши бўлганларни кофирга чиқариб, уларнинг қонларини тўкишни ҳалол санаганлар. Ўзларига қарши чиқувчиларнинг диёрларини “Дорул ҳарб” (мусулмон бўлмаган диёр) деб номлаганлар. Улар Али розияллоҳу анҳунинг “таҳким” (Муовия розияллоҳу анҳу билан битим)ни қабул қилишини куфр деб ҳисоблаганлар. Яъни, Расулуллоҳ соллаллоҳу алайҳи васалламнинг тарбияларини олиб улғайган, тириклигидаёқ жаннат башорати берилган “Ашараи мубашшара” (Жаннатий экани айтилган ўн киши)дан бири бўлган зотни кофирга чиқарганлар. Али розияллоҳу анҳу ўзларига нисбатан бундай ҳукм чиқарган шоввозларнинг ғаройиб даъволарига жавоб бериш ва уларни тўғри йўлга солиш учун Абдуллоҳ ибн Аббос розияллоҳу анҳуни элчи қилиб юборган. Абдуллоҳ ибн Аббос розияллоҳу анҳу ва хавориж етакчилари ўртасида қуйидаги басҳ-мунозара бўлиб ўтган:\nАбдуллоҳ ибн Аббос розияллоҳу анҳу: Уни (яъни мўминлар амири Али розияллоҳу анҳуни) нимада айблайсизлар?\nХаворижлар: уч нарсада.\nАбдуллоҳ ибн Аббос розияллоҳу анҳу: қандай нарсалар?\nХаворижлар: 1. Аллоҳнинг амри бўлган нарсада кишиларни ҳакам қилди. Ваҳоланки, Аллоҳ таоло: إِنِ الْحُكْمُ إِلَّا لِلَّهِ “Ҳукм фақат Аллоҳ ихтиёридадир”, деган;\n2. Уришди-ю лекин таҳқирламади ҳам, ўлжа ҳам олмади. Агар нарги тараф мўмин бўлсалар, улар билан уришиш ҳалол эмас эди. Агар улар кофир бўлсалар, улар билан уришиш ҳам, уларни таҳқирлаш ҳам ҳалол бўлган бўларди.\n3. Барча мўминларнинг амири бўлишидан ўзини озод қилди. Агар у мўминларнинг амири бўлмаса, кофирларнинг амири бўладида, дейишди.\nАбдуллоҳ ибн Аббос розяллоҳу анҳу: агар сизларга Аллоҳнинг китобидан ва Расулининг суннатидан сўзларингиз хато эканига далолат қиладиган далил келтирсам қайтасизларми?\nХаворижлар: Нега қайтмас эканмиз?\nАбдуллоҳ ибн Аббос розяллоҳу анҳу: Аллоҳнинг амрида кишиларнинг ҳукм қилишига келадиган бўлсак, Аллоҳ таолонинг Ўзи китобида шундай деган:\nيَا أَيُّهَا الَّذِينَ آمَنُوا لَا تَقْتُلُوا الصَّيْدَ وَأَنْتُمْ حُرُمٌ وَمَنْ قَتَلَهُ مِنْكُمْ مُتَعَمِّدًا فَجَزَاءٌ مِثْلُ مَا قَتَلَ مِنَ النَّعَمِ يَحْكُمُ بِهِ ذَوَا عَدْلٍ مِنْكُمْ\n“Эй, иймон келтирганлар! Эҳромда бўла туриб, овни ўлдирмангиз! Сизлардан кимки уни қасддан ўлдирса, (жазоси) худди (хонаки) ҳайвон ўлдириш билан баробар жазодир: у (ҳам бўлса) Каъбага (юриб) бора оладиган қурбонлик бўлиб, унга ўзларингиздан икки адолатли киши ҳакамлик қилур”.\nБошқа бир оятда эр-хотин ҳақида:\nوَإِنْ خِفْتُمْ شِقَاقَ بَيْنِهِمَا فَابْعَثُوا حَكَمًا مِنْ أَهْلِهِ وَحَكَمًا مِنْ أَهْلِهَا إِنْ يُرِيدَا إِصْلَاحًا يُوَفِّقِ اللَّهُ بَيْنَهُمَا\n“Агар улар (эр-хотин)нинг оралари бузилиб кетишидан қўрқсангиз, эр оиласидан бир ҳакам, хотин оиласидан бир ҳакам юборингиз. Агар (эр-хотин) ислоҳни хоҳласалар, Аллоҳ ўрталарини мувофиқлаштиргай”, деган. Демак, Аллоҳ таоло ҳакамликни кишиларга топширган. Сизлардан Аллоҳ ҳаққи билан сўрайман айтингларчи, мусулмонларнинг қони ва ораларидаги ислоҳ тўғрисида кишиларнинг ҳакам бўлишлари афзалми ёки нархи тўрт дирҳам бўлган қуён тўғрисида ва хотин билан яшаш тўғрисида ҳакам бўлишлари афзалми?\nХаворижлар: Йўқ, албатта бу афзал.\nАбдуллоҳ ибн Аббос розияллоҳу анҳу: Сизларни бу фикрдан қайтардимми?\nХаворижлар: Ҳа, албатта.\nАбдуллоҳ ибн Аббос розияллоҳу анҳу: Сизларнинг уришди-ю, таҳқирламади ҳам, ўлжа ҳам олмади, деган сўзларингизга келадиган бўлсак, оналарингиз Оишани таҳқирламоқчи эдиларингизми? Агар онамиз эмас, десаларингиз кофир бўласизлар. (Агар онамиз десаларингиз, қилаётган даъволарингизни ўзларингиз инкор қилган бўласизлар) Сизлар иккита залолат орасида тараддудланиб қолгансизлар. Энди сизларни бу фикрдан қайтардимми?\nАбдуллоҳ ибн Аббос розияллоҳу анҳу: Барча мўминларнинг амири бўлишидан ўзини озод қилди, деган сўзларингизга келадиган бўлсак, сизлар рози бўладиган бир нарсани айтаман. Аллоҳнинг Пайғамбари соллаллоҳу алайҳи васаллам Ҳудайбия кунида Абу Суфён ва Суҳайл ибн Амрлар билан сулҳ тузганда: эй Али, бу Аллоҳнинг элчиси Муҳаммад сулҳ тузган нарсалар, деб ёз, дегандилар. Шунда Суҳайл ибн Амр: Сени Аллоҳнинг элчиси деб билмаймиз. Агар сени Аллоҳнинг элчиси деб билганимизда сен билан урушмас эдик, дейишди. Расулуллоҳ соллаллоҳу алайҳи васаллам: Эй, Аллоҳим, Сенинг элчинг эканимни Ўзинг биласан, дедиларда: Эй Али (ёзганингни) ўчириб ташлагин ва: “Бу Муҳаммад ибн Абдуллоҳ ҳамда Абу Суфён ва Суҳайл ибн Амрлар сулҳ тузган нарсалар” деб ёзгин, дедилар...\nУшбу жавобдан сўнг икки мингдан зиёд кишилар хаворижликдан қайтган эдилар.\nҲозирги кунимизда ҳам замонамизнинг юздан ортиқ энг мўътабар уламолари “замонавий хаворижлар”га худди шу услубда “очиқ хат” билан мурожаат қилдилар. Кошки эди булар ҳам бор ҳақиқатни англаб етиб, тўғри йўлга қайтсалар...\nАллоҳ таоло содир бўлиб турган турли нотинчликларни бартараф этиб, бутун дунёда тинч-тотувликни барқарор қилсин.\n Юсуф сураси, 40-оят.\n Моида сураси, 95-оят.\n Нисо сураси, 35-оят.\nСабаблар қазонинг даракчиларидир\n21:24 / 21.04.2017 1139\nИймонингизни синаб кўринг!\n21:25 / 21.04.2017 1164\nДажжол ҳақида нима биласиз?\nХатто унинг замони келганида ҳаммаёқни фитна қоплаган, дин унитилган ва фасод тарқаган бўлади. Шу сабабли Дажжолнинг тарихини ўрганиш жуда қийин. Лекин яқин ва давоми...\n1427 09:15 / 17.03.2017\nКечиримлилик – улуғ фазилат\nДарҳақиқат, турлитуман хулқатворли одамлар орасида яшар эканмиз, албатта улардан бир қанча озоразиятлар кўрамиз. Агар ҳар бир шундай кўнгилсизлик бизга қаттиқ давоми...\n2218 21:29 / 21.04.2017\nБарака кексалар билан биргадир\nМустақил диёримизда 1997 йилдан бери ҳар бир йилга жамият ҳаётининг алоҳида соҳаларида ислоҳотларни амалга ошириш мақсадида ном берилиб келинади1. Жорий йилнинг 5 давоми...\n1305 15:49 / 22.04.2017\nБекорчилар ҳамманинг назаридан қолган, ҳаммада эътирозгина уйғотадиган, иродаси бўш, ачинишга лойиқ бебахт кишилардир. Инсоннинг энг тубан ва хатарли давоми...\n1196 09:50 / 24.03.2017


ОЛИМПИАДА ҒОЛИБ ВА СОВРИНДОРЛАРИ ТАҚДИРЛАНДИ - Ўзбекистон овози газетаси\nҚаранг, фахрланинг ғурурланинг, улар халқимизнинг 13 нафар марду майдонлари, баҳодирлари!\nПойтахтимиздаги «Олимпия шон-шуҳрати» музейида 29 август куни Олимпиада ғолиб ва совриндорларини тақдирлашга бағишланган маросим бўлиб ўтди.\nХалқимиз энг улуғ, энг азиз байрам — Ватанимиз мустақиллигининг 25 йиллигини кенг нишонланаётган шу кунларда ҳар биримизнинг дилимизда истиқлол берган буюк неъматларга шукроналик туйғулари жўш урмоқда.\nВатан — муқаддас, унинг халқаро майдонда обрў-эътиборини юксалтиришга муносиб ҳисса қўшиш энг олий бахтдир. Ўзбекистон спортчилари XXXI ёзги Олимпия ўйинларида муваффақиятли иштирок этиб, бутун дунёга мардлик ва жасорат бобида улуғ зотларнинг муносиб ворислари эканини исботлади, халқимизнинг, Президентимизнинг ишончини оқлади, эркин ва обод Ватанимизнинг энг улуғ, энг азиз байрамига муносиб туҳфа ҳозирлади.\nЎзбек бокс мактаби вакиллари мазкур Олимпиадада мамлакатимиз спортчилари шижоат ва маҳоратда, куч ва салоҳиятда тенгсиз эканини намоён қилди. Ўзбекистон спорт делегацияси ҳисобига Олимпия ўйинларининг дастлабки олтин медалини бокс бўйича вазни 49 килограммгача бўлган спортчилар беллашувида қатнашган Ҳасанбой Дўстматов келтирди. Ҳасанбой энг ёрқин жангларни олиб боргани учун Олимпия ўйинларининг энг яхши боксчиси сифатида Вэл Баркер кубоги билан тақдирланди.\n— Бизни қўллаб-қувватлаб, ишонч билдирган халқимиз ва Президентимизга миннатдорлик билдирамиз, — дейди Ҳасанбой Дўстматов. — Бу ишонч бизни ғалаба сари руҳлантирди, кучимизга куч қўшди. Олимпия ўйинларида қўлга киритган олтин медалимни энг улуғ, энг азиз байрамимиз — Ватанимиз мустақиллигининг 25 йиллигига бағишлайман.\n— Олимпия ўйинларида олтин медални қўлга киритаман, деб ният қилган эдим, — дейди Шаҳобиддин Зоиров. — Ниятимга етганимдан, нуфузли мусобақада Ватанимиз байроғини баланд кўтариш насиб қилганидан жуда бахтиёрман. Бундай улкан ютуқларимиз Президентимиз раҳнамолигида ёшларни ҳар томонлама қўллаб-қувватлашга қаратилаётган юксак эътибор ва ғамхўрлик самарасидир.\nХХХI ёзги Олимпия ўйинларининг энг муҳим воқеаларидан бири оғир атлетика баҳсларида рўй берди. Тажрибали оғир атлетикачимиз Руслан Нурудинов нуфузли мусобақада олтин медални қўлга киритиш билан бирга Олимпиада рекордини янгилаб, Ўзбекистон ёшлари нималарга қодир эканини бутун дунёга яна бир карра намоён қилди.\n— Менинг ғалабам — бутун Ўзбекистоннинг ғалабасидир. Биз, ёшлар, озод ва обод юртда туғилиб вояга етганимиздан ва халқаро майдонда Ўзбекистон номидан мусобақага чиқаётганимиздан фахрланамиз, — деди Руслан Нурудинов. — Президентимиз ёшларга қарата маррани доимо баланд олинг, Ўзбекистон ёшлари ҳеч кимдан кам эмас, ҳеч қачон кам бўлмайди, деган сўзлари қалбимизга муҳрланган. Президентимизнинг ушбу даъватлари бизни янги-янги марралар сари чорлайди.\nXXXI ёзги Олимпия ўйинларининг дзюдо, эркин ва юнон-рум кураши бўйича ўтказилган беллашувларида ҳам спортчиларимиз муваффақиятли иштирок этди. Диёрбек Ўрозбоев, Ришод Собиров, Элмурод Тасмуродов, Ихтиёр Наврўзов ва Магомед Ибрагимов Ўзбекистон спорт делегацияси ҳисобига бронза медалларини тақдим этди.\nОлимпия ўйинларида ғолиб ва совриндор бўлган спортчиларимизга «Malibu» автомобили ҳам берилди.\nБокс бўйича Ўзбекистон терма жамоаси мураббийи Р.Рўзиохунов, спортчилар Ҳ.Дўстматов, Р.Нурудинов, Б.Мелиқўзиев, Р.Тўлаганов ва Д.Ўрозбоев Президентимиз Ислом Каримовга мамлакатимизда спортни ривожлантириш ва спортчиларни ҳар томонлама қўллаб-қувватлаш борасида кўрсатаётган доимий эътибори учун самимий миннатдорлик билдирди.


М. Фармонованинг ҳаёти ҳамон хавф остида « Ўзбекистон Халқ Ҳаракати\nМ. Фармонованинг ҳаёти ҳамон хавф остида\n(қирқ иккинчи мақола)\nМ.ФАРМОНОВАНИНГ ҲАЁТИ ҲАМОН ХАВФ ОСТИДА\nМастура Фармоновага берилиши керак бўлган “Олтин қалам” мукофотининг олти миллион сўмини қароқчиларча тортиб олганлиги ва унинг бир неча йиллик маошини ҳам туя қилганлиги ҳамда уни бир эмас, икки маротаба куппа-кундуз куни ўласи қилиб калтаклатганлиги ҳам Ўзбекистон миллий телерадиокомпания раҳбари Алишер Ходжаевнинг эҳтиёжини у қадар қондирмаган кўринади. Уй калитини бермагани жуда-жуда, қаттиқ ботган ва алам қилган, шекилли.\nЛекин раиснинг ўринбосари Олим Тошбоевга ҳам қойил қолиш керак. Чунки у ўзига, ўз рафиқасига ва ҳаттоки, А.Ходжаевга улуш-“доля”ни ўз ходимларидан қандай қилиб тортиб олиш ва тортиқ қилишнинг ҳадисини олгани унинг катта маҳорати борлигидан дарак дейишга асос бўлади. Ахир, ходимига “Олтин қалам”га берилган нақд олти миллион сўмни ура солиб олиб қочишнинг ўзи бўладими? Бунақанги юлғичликни амалга ошириш учун одам ўта чаққон ва ўта сурбет бўлиши талаб этилади. Ана шундай сифатлар ЎзМТРК раҳбари ва унинг маънавият ишлари бўйича ўринбосарида бўлмасдан бошқа кимларда ҳам бўлсин. Ҳар бир ходимнинг қайсидир биридан турли кийим бош ва яна қай биридандир оёғига ва яна қаёғигадир усталик билан нарсалар ундириш учун катта мактабни ўтаган бўлиши шарт. Сабаби кейинги ўн йил давомида А.Ходжаев даврида ана шундай мактабнинг ҳар томонлама мустаҳкам пойдевори яратилди. О.Тошбоев эса худди шу таълим масканини аъло баҳолар билан битириб уни амалиётда қойилмақом этиб бажараётганлардан бири. Гапираверсанг, барибир буларнинг бари бир-икки китобга сиғмайди.\nАйниқса, ўз ходимларини қаттиқ қўрқув остида ушлаб туриш узлуксизлигини таъминлаш уларнинг яна муҳим вазифаларидан бири ҳисобланади. Агар шундай йўл тутилмаса кўпгина сиру-асрорлар фош бўлиб қолиши мумкин. Бири устимдаги кийимимни тортиб олди дейиши ва яна бошқа бир нарсаларини бериб қўйганлигини оғзидан гуллаб қўйиши тайин. Мана масалан, М.Фармонованинг шунча миқдордаги пули тортиб олингани ва бир неча йиллик маошининг берилмай келаётгани ҳамда бир неча маротаба уртўқмоқ остига олинганидан қарамасдан шу бугунги кунларда ҳам унга нисбатан таъқиб-у тазйиқлар тўхтаганича йўқ. Аксинча, таҳдид кучайгандан кучаймоқда.\nАммо шунинг баробарида уни ҳимоя қилиши ва унга ёрдам қўлини чўзиши мумкин бўлганлар отлиққа бўлса-да, биронта ташкилотнинг ўзи ҳам йўқ. Негаки, уни ким ва кимлар, қайси идоранинг вакиллари томонидан кузатув ва таъқиб остига олинаётганлиги ва хўрланаётганлигини кўпчилик жуда яхши билиб қолишган. Шунинг учун ҳам улар бундайин ишкал ишга аралашишдан ўзларини имкон қадар тийишга ҳаракат қилишади.\nБундан бироз муддат илгари Фармоновани “хориж радиоларидан бирига интервью берадиган бўлсанг, сени ўлдириб кетамиз” дея таҳдид қилиб қўрқитишганлиги ҳақида тўхталган эдик. Бироқ у чет эл радиосига ўзига бўлаётган ноҳақликлар борасида ҳали лом-лим демасидан бурун икки марта дўппосланди. Иккинчи марта эса айнан мен билан учрашиб ўз дардини тўкиб сочганлиги учун ҳам шу ҳолат қайта такрорланган. Чунки менга гапириб берган арзу-ҳоллари хориж матбуотида чиқиб кетиш эҳтимоли яна кучайганлигини улар жуда яхши англаб етганлар. Сабаби мен “Ёшлар” телеканали муҳаррирлари Саодат Омонова ва Малоҳат Эшонқулованинг ноҳақ ишдан олинганлигини бир эмас икки маротаба икки чет эл радиосида гапирганман. Масаланинг жиддийлиги ҳам шундан бўлган.\nБугунги кунда ҳам айнан ЎзМТРК раҳбари шахсан А.Ходжаев ҳамда унинг режим ва хавфсизлик масалалари бўйича ўринбосари Шодмоновнинг топшириғи билан журналист М.Фармонованинг уйига келишиб унга дўқ-пўписа қилиб кетаётганларнинг кети узилмаяпти. Айниқса, режим ва хавфсизлик хизматининг телевидениядаги бўлимининг ходими Фазлиддин Худойқулов ва Ўзтвнинг ижтимоий-сиёсий ва социал-иқтисодий муҳарририятининг бош муҳаррири Мадамин Сафаровлар унинг уйигача бостириб келишиб “Нарзулло Охунжонов билан алоқангизни узинг, у билан мутлақо гаплашманг, ундан узоқроқ юринг. Бўлмаса яна оқибати бундан-да баттар бўлиши мумкинлиги”дан қаттиқ огоҳлантиришган. Бу ҳам етмаганидек, уни ҳар-хил ҳақоратли сўзлар билан таҳқирлаб шахсига тегадиган гап сўзлар қилишган. Бундай ҳатти-ҳаракатлар мунтазам равишда такрорланиб турганлигини ва бу каби ҳақсизликлардан чарчаб ҳафсаласи пир бўлиб бораётганлигини М.Фармонова бизга бир неча карра гапириб берди.\nБундан ташқари, бу жабрдийда журналист аёл кўчаларда ва умуман, бозор учарларда ҳам бемалол юролмайдиган бўлиб қолганлиги ва уни доимо ортидан кимдир таъқиб қилиб юришини жуда яхши ҳис қилишини яширолмади. Энг қизиғи, яқингинада “Олой” бозорининг бекатида турганида Ўзбекитсон миллий телерадиокампанияси раиси А.Ходжаевнинг режим ва хавфсизлик хизмати бўйича собиқ ўринбосари Баҳром Ўтанов тўйиб ичиб олганлигидан маст бўлиб оёғида зўрға турса-да, Мастура Фармоновага ташланиб қолган. Унинг йўлини кесиб-тўсиб турли бўлар-бўлмас, қўпол сўзлар билан сўкиб, унга “сени бир кунмас бир тинчитаман” дея дўқ ура бошлаган. Бу ҳолатни кузатиб турганлар эркак кишининг бир аёлга нисбатан қилаётган бу қадар ҳақоратли сўзларини эшитиб бу маст-аластдан нафратланишган. Шу тариқа Б.Ўтанов деган режим ва хавфсизликнинг собиқ ходими анча вақтгача шунақанги йўлтўсарлик билан Мастура опани қўрқитишга уриниб уни ушлаб туришга ва оғзига келган гаплар билан шахсини ерга уришга роса чиранган. Унинг бу каби йўлтўсарлиг-у, қўпол муомаласидан опа зўрға ўзини олиб қочишга эришган.\nМастура Фармонованинг бошига шунчалар кўргуликларни солиб ҳам тинчимаётган ЎзМТРК раҳбарияти нимадан чўчишаётган бўлиши мумкин? деган савол ўз-ўзидан кўндаланг бўлиши табиий бир ҳол. Бунчалар ташвишланишмаса, талвасага тушишмаса улар? Нима уларнинг қилғили-гу, қинғирликлари тўла қўриқхонанинг катта қулфи ҳали тўла очилмаганлигидан безовталиги шу қадарми? Ҳамма гап аслида шунда. Энг аввало жуда катта ва қамрови янада кенгроқ сирларнинг фош бўлиши уларнинг тинчини бузган бўлса не ажаб.\nАйни кунларда ҳам журналистнинг ўз мурожаатлари бўйича Ўзбекистондаги биронта энг юқори инстанцияларгача бўлган ташкилотлардан ҳам бирор бир натижа бўлмаганидан кейин охири Тошкентдаги Бирлашган Миллатлар Ташкилотининг ваколатхонасига боришга қарор қилганлигини ҳам тушунса бўлади. Лекин шунга қарамасдан ҳам барибир уни орқасидан кузатиш ва таъқиб қилиш иши давом этмоқда, экан. Энди бу ЎзМТРК раҳбарияти унинг ортидан аёлллардан ёлланган айғоқчи қўйиб кузатувни амалга оширишни йўлга қўйишибди. Бу изқувар-пойлоқчи опа М.Фармонова қаёққа борса унинг ортидан қадамба-қадам, изма-из юриб, ўша борган жойигача бориб уни пойлашдан чарчамаяптикан. БМТнинг ваколатхонасигача бориб ҳам унга нисбатан шантаж ишларини қойилмақом қилиб бажараётган экан.\nЯна бир нарсани таъкидлаш жоизки, Мастура опа телерадиокомпания раҳбарияти билан ўз ҳақ-ҳуқуқини ҳимоялаш мақсадида судлашиш жараёни ҳам кетаётганлиги борасида бизни хабардор қилганди. Унинг натижаси нима билан тугади. Ҳозирча бизга бу ҳақдаги тафсилотлар маълум эмас. Сабаби кейинги бир неча ой мобайнида Мастура Фармонова билан на телефонда ёки бошқа бир алоқа воситаси орқали боғланишнинг имкони бўлмаяпти.\nБу Ходжаев деганларининг бу қадар ваҳшийлигига қараганда, журналистларга қарши курашни ва уларни қатағон қилишнинг бунақанги усул ва услубларини қўллашни ҳали ЎзМТРКга раҳбар бўлиб келмасидан олдин, анча илгари бошлаган кўринади. У президент ҳузуридаги хавфсизлик кенгаши котибининг ўринбосарлиги пайтиданоқ бу борада анчагина тажриба орттирган кўринади. Сабаби ўша лавозимда ишлаб юрган пайтлардан бошлабоқ анча-мунча журналистларнинг бошига кулфатлар ёғдирилганлиги бежиз эмаслиги ўз-ўзидан маълум бўлиб қолади. Айнан ўша даврларда ишлаган вақтидаги фаолияти давомида неча нафар журналистларнинг қатағонга учратилганлигининг таҳлилини бошқа бир мақолаларимиз учун мавзу қилиб қолдирамиз.\nЯхшиси, бу ЎзМТРК раҳбарининг ўз қўл остида ишлайдиганлар ҳақида бор бўй-басти билан имкони борича энг минимаълумотларгача бўлган далилларни тўплайдиган одатини тарк этмайдиганлиги ва бу борада ўта жонбозлик кўрсатгани сари ўзи ҳақидаги минилардан ҳам мини бўлган маълумотлар ошкор бўлиб бормоқда. Энг ажабланарлиси унинг кўлами янада кенгайиб кетмоқда. Шунинг учун айтадилар-да бировга чоҳ қазисанг ўзинг тушасан, деб.


Кун мавзулари, 24 апрел 2018\n18 ноябр 2019, Тошкент вақти: 08:08\nсешанба 24 апрел 2018\nТемирчи "Шомаҳмудовлар оиласи"мемориал ҳайкалтарошлик композицияси жорий йилнинг 9 май куни Тошкентдаги ўзининг эски ўрнига - "Истиқлол" саройи олдидаги майдонга қайтарилади. Озодлик мобил мухбирининг ҳабарига кўра¸ 23 апрель куни “Истиқлол” санъат саройи майдонида реконструкция ишлари бошлаб юборилган. Шомаҳмудовлар оиласи жамланган ҳайкалнинг Совет даврида ўрнатилган жойга қайтарилиши Тошкент шаҳар ҳокимлиги расмий сайтида ҳам маълум қилинди. Айни пайтда ўзбекистонлик блогер Сардор Салим бу тадбирни «Совет Иттифоқини реаблитация қилиш йўлида орқага қараб ташланган қадам» дея тарифлади.\nМустақил Ўзбекистондаги либерал иқтисоднинг ўзига хос рамзига айланган собиқ Demir супермаркетлари эгаси Аҳмат Демирнинг Тошкентга қайтиб¸ қайта иш бошлаганига шу кунларда бир йил бўлади.\nCувга тушиб кетган синглисини қутқармоқчи бўлган 4 яшар ака ҳам чўкиб кетди


ОҚИЛА АЁЛНИНГ 10 ҚОИДАСИ | Суғдиёна биринчи аёллар электрон журнали\nОҚИЛА АЁЛНИНГ 10 ҚОИДАСИ\nҚадимда хитойликлар қиз боланинг гўзаллигини оёқ кийими ўлчови қанчалик кичиклигига қараб баҳолашган экан. Қиз болани вояга етказишда асосий эътибор оёғига қаратилар, унинг ўсмаслиги учун ҳатто сиқиб боғлаб қўйишган. Хитойлик қизларнинг турмушга чиқиши, умр йўлдоши томонидан қадрланиши пойабзали нечоғлик кичиклигига боғлиқ бўларкан. Биз ўзбекларда эса қиз бола тарбиясида уларга келин бўлиб боражак хонадонини ўз фаросати, эпчиллиги, хушмуомалалигию мулоҳазакорлиги билан гуллатиши кераклиги кичиклигидан сингдирилади. Оиланинг тотувлиги, мустаҳкамлиги аёлларнинг қадр-қиммати, уддабуронлиги, оқилалиги, фаросати ортидан келиши ўргатилади. Келинг, оила тотувлиги пойдевори — оқилаликнинг 10 қоидаси билан танишамиз.\n1. Эркаклар одатда ўзларидан билимлироқ, ақллироқ аёлларни ёқтирмайди. Оқила аёл эридан қанчалик ақлли бўлмасин, вазиятни қанчалик чуқурроқ кўра билмасин, ўзини эри олдида ожиза, унинг ёрдами, маслаҳати, ҳимоясига муштоқдек тутади. Бу билан оилада ҳар бир катта-кичик масалада эрининг ўрни юқоридалигини, ўзига хослигини билдиради.Â Аёлига, оиласига суянч тоғи эканлигини эрига ҳис қилдира олади. 2. Ҳеч қачон бошқа эркак билан солиштирмайди. Қўшнисининг эри эришаётган ютуқларни таъкидлаб, ўз турмуш ўртоғини ерга урмайди. Умр йўлдоши дунёдаги ягона эркаклигига ва ўзининг у билан бахтли эканлигига эрини ишонтира билади.\n3. Турмуш ўртоғига дўстларини ёмонламайди. Ўзини улар учун доимо дастурхон ёзишга тайёрдек кўрсатади. Умр йўлдошининг бошқалар олдидаги обрўсини ўзининг меҳмондўстлиги билан яна бир поғона оширишга уринади.\n4. Оқила аёл «Мен айтгандим, гапимга қулоқ солмадингиз, ана оқибати» каби гаплар билан эрининг хатосини бот-бот таъкидлаб, юзига солавермайди. Аксинча, бундай пайтларда керакли маслаҳат бера олади, вазиятдан чиқиш йўлларини, муаммонинг ечимини топишга ҳаракат қилиб, ўз донолигини қўллайди, эрига қанот бўлади.\n5. Орамизда шундай аёллар борки, эрининг катта банкда ишлашини билади-ю, қандай лавозимда ишлаши ҳақида ўйлаб ҳам кўрмаган. Оқила аёл эса турмуш ўртоғининг нафақат нима иш қилиши, қандай доирада, қай тоифа одамлар билан ишлашини ҳам билади. Умр йўлдошига ҳамсуҳбат, ҳамфикр бўла олади. Ишдан чарчаб келган эрининг овқатини сузиб бериб, яна уй юмушларига шўнғиб кетмайди. Эрининг кайфиятига мослаб, турли, унга қизиқ бўлган (футбол, жангари филмлар, сиёсат) мавзуларда суҳбат қуришга интилади. Аёлга бу мавзулар қанчалик зерикарли бўлмасин, ўзини эрининг қизиқишларига бефарқ эмасдек тута олади.\n6. Оқила аёл фарзандига отасининг оиладаги ҳурмати ва ўрнини ўз ҳаракатлари, эътибори, муносабати орқали намуна қилиб, уқтиради. Қарорларни ота ҳал қилиши, унинг сўзи сўзлигини болаларига ўргатиш орқали ҳам фарзандларини ота-онага меҳрли, эътиборли қилиб тарбиялайди, ҳам эрига оиладаги мавқеи баландлигини кўрсатиб, муҳаббатини қозонади.\n7. Оқила аёл сир бой бермайди. Оиладаги ташвиши, рўзғорининг кам-кўсти, эрининг бироз эътиборсиз бўлиб қолгани ҳақида ҳеч қачон дугоналарига, қўшнисига гапирмайди. Бахтини кўз-кўз қилиб, атрофидагиларнинг дилларини ёқиб яшайди, аммо кўнглидаги нозик кечинмаларни асло бошқа аёллар билан ўртоқлашмайди, уларнинг ачинишлари, кераксиз юпатишлари ва бемаъни маслаҳатларини тинглашни ўзига эп билмайди.\n8. Қайнона-қайнотаси эри билан тортишиб қолган, гап талашаётган пайт уларнинг ўрталарига тушиб, аралашмайди. Оқила аёл ота-она ва фарзанд бир-бирлари билан ҳеч гап бўлмагандек ярашиб кетишлари, жанжалларига аралашиб, эрининг ёнини олиб, орада ноқулай вазиятга тушиб, қайнона-қайнотасининг кўзига хунук кўриниб қолишини билади ва ота-фарзанд можаросида иштирок этишдан қочади.\n9. Оқила аёл шароитни ўзига мослаштирмайди. Қайнона-қайнотаси, эрининг турмуш тарзини ўзгартиришга уринмайди. Аксинча, уларнинг ҳаёт тарзига, ўша муҳит ва шароитга ўзи мослашади. 10. Оқила аёл «эркак — бош, аёл — бўйин» мақолига риоя қилади. Шундай амал қиладики, аёл бўйин бўлиб бошқараётганини на эри, на атрофдагилар сезади.Twitter НравитсяSocButtons v1.5


Саид Анвар. Дорихоначи (ҳажвия) | www.ziyouz.uz\nБош саҳифа Ўзбек насри онлайн антологиясиСаид Анвар (1962)Саид Анвар. Дорихоначи (ҳажвия)\nАбдуҳамид ака дорихона очди. Қишлоққа керак-да. Турган-битгани — савоб… Қолаверса, хотиндан бир-икки сўмни яшириб қўйса ҳам бўлади…\nЛекин кўп ўтмай, ака дорихонасини буткул беркитди. Ҳатто дарчасини ғишт билан уриб, суваб ҳам ташлади. Сабабини сўрасам, сирка ҳидлагандай ижирғаниб гапириб берди:\n— Дорихона очдим, уйда. Менда уйдан бошқа жой бўлмагандан кейин, уйда очаман-да, домда очармидим. Хайруллонинг амбулаторияси яқин, у дори ёзиб беради, мен сотаман, деб ўйлагандим-да. Аммо… Қулоғим оғирроқ, хотин ҳам ўзимга ўхшаган, бу касаллик онамдан ўтган… Одамлар чақириб келади, биз бир-биримизга қараймиз: “Биров чақиряптими ё менга шундай туюлдими?”\n— Кундузи майли, чидаймиз, — дейишди қўшнилар, — аммо кечаси…\nОқсоқолимиз уларни қувватлади:\n— Савобли ишга қўл ургансан, тушунамиз. Қишлоғимизга дорихона керак. Аммо бизга уйқу ҳам лозим-да! Қишлоқнинг нариги чеккасида туриб мен эшитаман дори сўраб келган одамнинг бақирганини, сен эшитмайсан. “Девор тепилсин ёки дарвоза тақиллатилсин!” деб ёзиб қўйсанг, қандоқ бўларкин?\nОқсоқол деган номи бор, сўзини қайтаролмадим. Ҳасанбой домлага тозасидан юз грамм қуйиб бериб, “Бақирилмасин! Девор тепилсин ёки дарвоза тақиллатилсин!” деган лавҳага эга бўлдим.\nАммо деворимизнинг шувоғи кўчгани, дарвозамизнинг қулаб тушгани қолди: қулоғим оғирроқ, хотин ҳам ўзимга ўхшаган, бу касаллик онамдан ўтган… Бақирганни эшитмаганлар, тақиллатганни билармиди?\n— Тўғри, савобли ишга қўл ургансан! — деди оқсоқол. — Дорихона қишлоғимизга сув билан ҳаводек зарур. Бироқ юртга тинчлик ҳам керак. Дупур-дупурлардан қўшнинг Зокиржоннинг хотини юрак ўйноғи бўлиб қолибди… Қосималининг сигири чала туғиб қўйибди… Бирорта қўнғироқ ўрнатсанг, қандоқ бўларкин?\nҚулоғим оғирроқ, хотин ҳам ўзимга ўхшаган, бу касаллик онамдан ўтган… Камига дорихона банкрот: пулга қўнғироқ олармидим… Эгамназар бор, қўли гул уста, отасининг дуосини олган, мактабнинг эски қўнғироғини ўрнатиб берди. Зўр бўлди. Қўнғироқ чалиниши билан кўчага калиш ҳам киймасдан учиб чиқаман: қўнғироқни яна бир марта босвормасин дейман-да!\nАммо… Дори сўраб келадиган одам кўп-да, ярим кечасими, азондами келишаверади, дорихона бор экан деб. Бунисига мен, етмишга кирган онам, хотиним ва қисир қолган сигиримиз ҳам матонат билан чидадик. Лекин қишлоғимизнинг эси йўқ болалари кўниколмади: қўнғироқ чалинса, мактабга отланадиган бўлди.\n— Тушунамиз, — деди оқсоқол, — савобли ишга қўл ургансан. Аммо бизниям тушунгин-да! Энди хотинга икки оғиз гап айтмоқчи бўлганимда, қўнғироғинг жиринглайди. Болалар туриб, мактабга отланади. “Ёт-ёт, ёт! Дорихонанинг қўнғироғи жиринглаяпти!” деб уларни ётқизгунча, тонг отиб қоляпти! Яхшиси, оёғингга ип ёки арқон боғлаб ётсанг… Дори-дармон керак одам арқонни тортади, вассалом.\nҚулоғим оғирроқ, хотин ҳам ўзимга ўхшаган, бу касаллик онамдан ўтган… Аммо тирикчилик — дорихона ҳам керак. Ноилож оёғимга арқон боғлаб ётишга мажбур бўлдим. Энди бу ёғини тасаввур қилаверинг: оёғига арқон боғлаган камина хотиннинг ёнидаман… “Асалим, шакарим!” дегунимча, арқон тортилади… Майли, бунисига чидадим. Аммо шимни топгунимча, арқон яна тортилади. Қўлда шим билан гуппа қулайман. Бир илож қилиб, оёқни шимга тиқмоқчи бўламан, арқон яна тортилади. Хотинни туртаман. “Тур, ёрдам, ёрдам!” дейман, қулоғи оғир, эшитмайди, имо-ишора билан тушунтирган бўламан, тушунганча арқон тортилади, гуппа қулайман, оёғига тирмашаман. Бир илож қилиб ўрнимдан тураман. Хайрият, фаросати бор, икки-уч марта қулашим билан масалага тушунади. Мени суяшга, шимимни кийдириб қўйишга киришади. Қани энди, эплашнинг иложи бўлса. Хотин қўлтиғимга киради, мен шимни киймоқчи бўламан, арқон тортилади, гуппа қулаймиз. Хотин мени тепага тортади, арқон кўчага. Ўртада уч-тўрт бор бориб-келиб тураман — хотин билан кўчанинг қўлида. Билмадим, Ҳожи полвонга дори-дармон керак бўлиб қолганми?\nА? Нима дедингиз?\nҚулоғим оғирроқ, хотин ҳам ўзимга ўхшаган, бу касаллик онамдан ўтган…\n“Ўзбекистон адабиёти ва санъати” газетаси, 2012 йил, 41-сон\n← Аввалги Аввалги Саид Анвар. “Поезд-поезд” (ҳажвия)\nКейинги → Кейинги: Солиҳ Ёқубов. “Энг зўр” латифа (ҳажвия)


ОАВ Путиннинг Рогозинга хайфсан эълон қилганидан хабар топди\n15:51 / 28.04.2016\nРоссия президенти Владимир Путин "Восточний" космодромидан биринчи ракета фазога муваффақиятли кўтарилгач, бош вазир ўринбосари Дмитрий Рогозинга хайфсан эълон қилган. Бу ҳақда «Коммерсантъ» газетаси 28 апрелдаги сонида ёзмоқда.\nНашрнинг маълумотларига кўра, давлат раҳбари 27 апрель тонгги 5:01га мўлжалланган парвознинг бир кун кечиктирилишига баҳона бўлган сабаб туфайли шундай қарор қилган. Мутахассислар «Союз-2.1а» ракета ташувчисининг ёқилғи клапанида нуқсон аниқлашган, бироқ кейинроқ маълум бўлишича, аслида клапан ишлаган, ишчилар шунчаки масъулиятсизликка йўл қўйиб, клапанга уланган кабелни текширишмаган.\nБундан ташқари, президент "Роскосмос" раҳбари Игорь Комаровга қаттиқ хайфсан эълон қилган ва кабель ишлаб чиқарилган илмий-ишлаб чиқариш бирлашмаси бош директори Леонид Шалимовга нисбатан эгаллаб турган лавозимига унчалик ҳам мос келмайди, мазмунидаги буйруққа имзо чеккан.\nПутин Россиянинг янги космодромидаги илк ракета парвозини шахсан кузатиб турган.\n«Союз-2.1а» ракета-ташувчиси ўз бортида «Михайло Ломоносов», «Аист-2Д» ва SamSat-218Д сунъий йўлдошларини яқин орбитага муваффақиятли олиб чиққан.


Фуқаролиги бўлмаган шахсга уй-жой қуриш учун ер ажратиб бериладими?\nМен 1988 йилда Тожикистон Республикасида туғилганман. 1994 йилда Ўзбекистон Республикасига доимий яшаш мақсадида кўчиб келганмиз. Ҳозирда фуқаролиги йўқ шахс учун яшаш гувоҳномаси билан доимий рўйхатда туриб, яшаб келмоқдамиз. 1. Менга туман хокимияти томонидан турар жой учун ер ажратиб берилиши мумкинми? 2. Мен аукцион савдолари орқали сотиладиган турар-жой ерларидан сотиб олишим мумкинми? 3. Туман хокимияти томонидан мен томонидан қурилган уй- жойга эгалик хуқуқи белгиланиши мумкинми?\n1. Якка тартибда уй-жой қуриш учун шахсга туман хокимияти томонидан ер ажратиб берилиши 30.12.2006 йилдаги 272-сонли ВМҚга 1-илова (кейинги матнда-Низом) билан тартибга солинади.\nНизомнинг мазмунига кўра якка тартибда уй-жой қуриш учун ер Ўзбекистон Республикаси фуқароларига берилади (Низомнинг 3-б.).\n2. Ўзбекистон Республикасида доимий яшайдиган ва яшаш гувоҳномасига эга бўлган шахслар якка тартибда уй-жой қуриш учун ер ер участкаларига мерос қилиб қолдириладиган умрбод эгалик қилиш ҳуқуқини реализация қилиш бўйича очиқ аукцион савдоларида қатнашишлари мумкин (АВда 13.01.2012й. 2314-сон рўхй.ол. Низомнинг 1-б.).\n3. Агар, Сиз тегишли рухсатномаларга (туман хокимининг ер ажратиш тўғрисидаги қарори, мулк хуқуқини тасдиқловчи гувоҳнома ва бошқалар) эга бўлмасдан, уй-жой қурилишини амалга оширган бўлсангиз, мазкур уй-жой ўзбошимчалик билан қурилган иморат ҳисобланади (ФКнинг 212-м.). Ўзбошимчалик билан қурилган иморатга мулк ҳуқуқи Сизнинг номингизга расмийлаштирилиши учун, Сиз фуқаролик ишлари буйича судга ариза билан мурожаат қилишингиз керак.\nТаъкидлаш жоизки, суд мазкур иморатга нисбатан Сизнинг мулк ҳуқуқингизни белгилаши учун иморат жойлашган ер участкаси Сизга ажратилган бўлиши керак (ч.4 ст.212 ГК). Суднинг ўзбошимчалик билан қурилган иморатга мулк ҳуқуқини белгилаш тўғрисидаги ҳал қилув қарори бўлгандагина, кадастр органи иморатга бўлган мулк ҳуқуқини давлат рўйхатидан ўтказади (7.01.2014й. 1-сонли ВМҚга 1-илованинг 39-б.).


Туркманистон жанубида нақд пул йўқлигига норозилик билдирганлар марказий кўчани тўсиб қўйди (видео)\nМари шаҳрида 12 август куни банкоматлар олдида навбатда турган юзлаб одамлар марказий кўчани тўсиб қўйишди ва салкам ярим соат давомида полиция ходимларига қаршилик кўрсатдилар.\nМолланепес кўчасида кутилмаганда уюштирилган намойиш иштирокчилари «Сенагат» ва «Дайхан» банклари нақд пул ечиш учун шаҳарга келган қишлоқ аҳлига хизмат кўрсатишни истамаганига норозилик билдирдилар. Азатлиқ мухбири норозилик иштирокчиларидан бир нечтаси билан суҳбатлашишга муваффақ бўлди.\nМари шаҳридаги Молланепес кўчасида жойлашган банклар олдида 12 август куни эрталабдан минглаб одамлар тўпланди. Мазкур кўчада тўртта банк биноси, шунингдек «Гёк базар» бозори ва дўконлар жойлашган. Этрап (туман)ларда анчадан бери банкоматлар ишламаётгани боис қишлоқ аҳли шаҳарга келади ва банк картларидаги пул маблағларини нақдлаштириш учун кечаси билан навбатда турадилар.\nЧоршанба куни тахминан 13:00 ларда «Сенагат» ва «Дайхан» банклари олдида турувчиларни банкоматларга фақат Мари шаҳри ва Мари туманида пропискаси бўлганларгина қўйилишидан огоҳлантирдилар, дея хабар беради Байрамалидаги мухбиримиз норозилик иштирокчиларининг сўзларига таянган ҳолда. Бир неча ой муқаддам шу кўчада жойлашган «Туркменистан» банкига тегишли банкоматлар ҳам фақат шаҳар аҳолисига хизмат кўрсата бошлаган эди. Бошқа туманлардан келган аҳоли эндиликда пулларни нақдлаштира олмасликларини билганларидан сўнг ғазабландилар ва норозилик намойишига тўплана бошладилар ҳамда Молланепес кўчасидаги автомобил йўлини тўсиб қўйдилар.\nНамойиш иштирокчилари ва гувоҳларнинг Азатлиқ мухбирига айтишларича, намойишчилар олдига банклар ва бозор олдида турадиган ўнлаб полиция ходимлари тезлик билан етиб келди. Аммо намойишчилар уларни қуршаб олди ва бақирган ҳолда ўзларининг норозиликларини билдира бошладилар. Полиция ходимларидан бири дарвоза олдида бақираётган эркаклардан бирини ушлаб олди, бу ўз навбатида ҳукумат вакиллари ва намойишчилар ўртасида қарама қаршиликларга сабаб бўлди. Ўнлаб эркак ва аёллар полиция ходимларини ура кетишди, дейди норозилик иштирокчиларидан бири.\nЯрим соат ўтиб ҳодиса жойига қўшимча полиция кучлари етиб келди ва тўполонни тўҳтатишга муваффақ бўлишди. Полиция ходимлари билан муштлашган бир неча эркак ушланди ва ички ишлар бўлимига олиб кетилди. Аммо норозилик акцияси яна бир неча соат давом этди, шундан кейин полиция ходимлари одамларни тарқатишга муваффақ бўлди.\nПолиция ходимлари одамларни йўлни тўсиб қўйиш билан ҳеч нарса ўзгармаслигини, чунки банкларда барибир пул йўқлигига ва бўлмаслигига ишонтирдилар, дейди Азатлиқ мухбири.\n«Улар шунингдек «ўзларининг маъносиз машғулотларини» тўхтатмайдиган бўлсалар тез орада қўшимча полиция кучлари келишини ва барча қўлга олинишини ҳамда уларга нисбатан жиноий иш очилишини борасида огоҳлантирилдилар. Шунингдек намойиш иштирокчилари агар ораларида бюджет ташкилотлари ходимлари бўлса у ҳолда иш жойига маълумотнома юборилиши ва ишдан бўшатилишидан огоҳлантирилдилар», дея қўшимча қилади намойиш иштирокчиларининг сўзларига таянган мухбир.\n13 август эрталабки 6:00да бу банклар олдида кўплаб полиция ходимлари туриб, прописка бўйича талон тарқатишда бевосита иштирок этдилар. Банклар олдида навбатда турган одамлар сони нисбатан камайди, дея хабар беради мухбир.\nCOVID-19: Безвыходность заставляет туркменистанцев нарушать ограничения\nТуркманистонда бюджет ташкилотлари ходимларининг маошлари, пенсия, стипендия, нафақа ва бошқа тўловлар маҳаллий банклар орқали тўлов картларига туширилади. Аммо халқ тилила «пластик» деб номланувчи бу картлардан бозор ва йирик дўконларда фойдаланишнинг имконияти йўқлиги туфайли пулларни нақдлаштириш мамлакатда одатий ҳолга айланди, мамлакатда озиқ овқат тақчиллиги билан бир қаторда нақд пуллар етишмаслиги ҳам муаммолардан биридир.\nНақд пул етишмаслиги билан боғлиқ инқироз ва банкоматларнинг ишламаслиги сабаб туман ва қишлоқлардан келган одамлар туни билан банкоматлар олдида навбатда туришади. Улар бир неча кун навбатда туришларини билган ҳолда ўзлари билан ўтириш учун гилам, термосда чой ва овқат олиб келишади.\nШу йилнинг апрелида Мари шаҳрида кутилмаганда пайдо бўлган норозиликлар кузатилди. 3 апрел куни шаҳар атрофидаги қишлоқлардан келган ўнлаб кишилар озиқ-овқат маҳсулотларининг тақчиллигига қарши оммавий норозиликка чиқишди ва ўшанда Мари вилоятини мамлакатнинг бошқа қисми билан боғловчи автомобил йўлини тўсиб қўйдилар. Улар ун ва бошқа маҳсулотлар билан таъминланишларини талаб қилдилар.